qundao/data-zh-poetry huggingface dataset:
与诸友夜过贞节桥
作者：陈献章
朝代：明

人影荒桥下，虫声满月中。连翩双大袖，聊得飐溪风。
与谢天锡
作者：陈献章
朝代：明

先生大事久未襄，造次千人不启齿。先生老穷旋涡佛，灭顶惊心罗汉水。麦舟遇我盖非难，凶岁探囊诚未易。佳城许让白牛冈，借助希微非我意，为我寄声谢韩子。纷纷薄俗古今然，所幸男儿穷有志。后山之后岂无人，百丈中流看砥柱。
与谢祐
作者：陈献章
朝代：明

易生忽与谢生来，小雨初晴到玉台。笑我十年皋席在，为君今日荜门开。古来委吏非忘鲁，世外高人亦姓回。满眼示人人不识，更从何处话根荄。
与谢胖
作者：陈献章
朝代：明

柳市南头望客舟，青山无语水东流。江花自对黄鹂晚，风雨偏催白发秋。宇宙万年开老眼，肝肠一缕入春愁。明朝日出波涛暖，依旧忘机对海鸥。
与谢胖
作者：陈献章
朝代：明

风波来往十年身，旧事凄凉不可陈。当道岂非钩距手，青山不问打眠人。酒醒旅馆城南月，梦破茆茨海角春。何日定携妻子去，水田稼好最娱亲。
与邝筠巢求兰
作者：陈献章
朝代：明

楚畹当年不尽花，每逢秋露忆君家。白云只隔扶溪水，不使馀香到白沙。坠露声残楚水昏，一杯何处酹湘魂。山人口是游蜂嘴，不到扶溪竹下门。
与邝筠巢求兰·其一
作者：陈献章
朝代：明

楚畹当年不尽花，每逢秋露忆君家。白云只隔扶溪水，不使馀香到白沙。
与邝筠巢求兰·其二
作者：陈献章
朝代：明

坠露声残楚水昏，一杯何处酹湘魂。山人口是游蜂嘴，不到扶溪竹下门。
与陈聪
作者：陈献章
朝代：明

秋风两见莆阳子，皂帽青筇去复回。眼底流年三十许，脚跟行路几千来。未知世事真能忘，初得家书不肯开。若问江门何所见，两涯春雨长青苔。
与雷震东
作者：陈献章
朝代：明

何处黄公客欲还，黄公山亦小庐山。往来云水两三辈，妆点春风花柳间。岳色晓行湘浦望，湖光晴到洞庭看。有诗都点逍遥送，九万扶摇一日抟。
与雷震阳
作者：陈献章
朝代：明

近午黄鹂鸣树树，深春红雨落山山。谁开灯火书帷地，郎在丹青画幅间。醉墨收归湘箧富，狂诗抄与郢人看。墙隈只欠梧桐树，高翼还随老凤抟。
与黄叔仁乃父题东溪卷
作者：陈献章
朝代：明

春烟漠漠溪溶溶，鸟鸣终朝低竹丛，桃花乱落溪水红。白首一人扶一筇，醉中忘却溪西东。谁载咿哑进酒篷，朝歌夕舞烦儿童。吾庐若在兹溪上，如此风光不让公。
世卿寄示经飞来寺和予壬寅秋旧律诗复用韵答之
作者：陈献章
朝代：明

山寺燃灯客欲留，客情到此淡于秋。诗篇可续还杯酒，行李无多共一牛。峡水更看东逝急，岭猿那肯昼啼休。梦题回首今如梦，巢父犹应笑许由。
世卿将归
作者：陈献章
朝代：明

会有还乡意，深惭不自量。母留儿作伴，妻为客求浆。台榜明朝旭，松堂闭夜凉。延缘过残夏，满意泛潇湘。与君云水别，何梦得商量。合是真调鼎，能忘老卖浆。还山非早计，举棹是秋凉。有路通衡岳，无诗吊楚湘。
世卿将归·其一
作者：陈献章
朝代：明

会有还乡意，深惭不自量。母留儿作伴，妻为客求浆。台榜明朝旭，松堂闭夜凉。延缘过残夏，满意泛潇湘。
世卿将归·其二
作者：陈献章
朝代：明

与君云水别，何梦得商量。合是真调鼎，能忘老卖浆。还山非早计，举棹是秋凉。有路通衡岳，无诗吊楚湘。
世卿赴顺德吴明府之召五日不返诗以促之
作者：陈献章
朝代：明

何处千杯一放歌，楚云刚好共婆娑。百年几见都难说，一日三秋不啻过。笑索梅花催拄杖，照眠山月满行窝。高溪远卜衡阳下，却到而今梦更多。今雨相逢听此歌，江门渔父老婆娑。紫霞酒盏千回醉，黄鹤仙人两遍过。遮莫支离亲药裹，何曾造次出眠窝。庐冈准备明朝饭，小市津头蚌蛤多。
世卿赴顺德吴明府之召五日不返诗以促之·其一
作者：陈献章
朝代：明

何处千杯一放歌，楚云刚好共婆娑。百年几见都难说，一日三秋不啻过。笑索梅花催拄杖，照眠山月满行窝。高溪远卜衡阳下，却到而今梦更多。
世卿赴顺德吴明府之召五日不返诗以促之·其二
作者：陈献章
朝代：明

今雨相逢听此歌，江门渔父老婆娑。紫霞酒盏千回醉，黄鹤仙人两遍过。遮莫支离亲药裹，何曾造次出眠窝。庐冈准备明朝饭，小市津头蚌蛤多。
世卿还黄公山
作者：陈献章
朝代：明

黄公椽子李家山，水国初归作梦看。爱杀在家兄弟好，一壶春酒对承颜。
世泽
作者：陈献章
朝代：明

世泽由来远，何年播广东。吾庐依外海，分派自南雄。家剩为裘业，山馀偃斧封。千秋文物类，并与劫灰空。世泽由来远，时当阨难中。长须躬陇亩，赤脚话儿童。骨肉危相保，干戈晚益穷。存亡一丝发，端为谢苍穹。世泽由来远，中更几替隆。市廛怀直道，夷险信阴功。地接华山隐，家严涑水翁。百年还旧物，报事亦无穷。世泽由来远，谁兴启迪功。今无夭颜子，古有圣重瞳。想像千年下，凄凉百感中。痴儿何足了，徒只愧家风。
世泽·其一
作者：陈献章
朝代：明

世泽由来远，何年播广东。吾庐依外海，分派自南雄。家剩为裘业，山馀偃斧封。千秋文物类，并与劫灰空。
世泽·其三
作者：陈献章
朝代：明

世泽由来远，中更几替隆。市廛怀直道，夷险信阴功。地接华山隐，家严涑水翁。百年还旧物，报事亦无穷。
世泽·其二
作者：陈献章
朝代：明

世泽由来远，时当阨难中。长须躬陇亩，赤脚话儿童。骨肉危相保，干戈晚益穷。存亡一丝发，端为谢苍穹。
世泽·其四
作者：陈献章
朝代：明

世泽由来远，谁兴启迪功。今无夭颜子，古有圣重瞳。想像千年下，凄凉百感中。痴儿何足了，徒只愧家风。
东亭奉别宪副陶公
作者：陈献章
朝代：明

父老连村拥画航，东亭西日引杯长。旧是宰官今宪副，后来新会古桐乡。指挥戎马能千里，表里山河捍一方。太史但收能吏传，升平不必问耕桑。
东山至厓山议立慈元庙因感昔者梦中之言成诗呈东山
作者：陈献章
朝代：明

海上一陵何处封，刘翁今日问陈翁。天翻地覆诸王世，草死厓枯十月风。慷慨尚馀精爽在，依稀犹作梦魂通。江山指点真还我，栋宇商量果待公。
东桥茂卿住处
作者：陈献章
朝代：明

彼此衰荣更共之，年过六十是衰时。藜羹颇恨无莱妇，卉服都忘在岛夷。水暖河豚吹细浪，露寒秋蟹过疏篱。江天好景无人画，每要先生藉入诗。
东白张先生借予藤蓑不还戏之
作者：陈献章
朝代：明

月下溪边逐影行，还闻何处泻溪声。扶君直到源头看，七尺芙蓉赠一茎。咫尺溪光谷口分，谷中人语隔溪闻。明朝更下山亭去，溪上清风可送君。
东白张先生借予藤蓑不还戏之·其一
作者：陈献章
朝代：明

月下溪边逐影行，还闻何处泻溪声。扶君直到源头看，七尺芙蓉赠一茎。
东白张先生借予藤蓑不还戏之·其二
作者：陈献章
朝代：明

咫尺溪光谷口分，谷中人语隔溪闻。明朝更下山亭去，溪上清风可送君。
东轩独坐
作者：陈献章
朝代：明

桃花寂寞梨花开，山中薄酒三五杯。村西有客可人意，风雨今朝期不来。
中秋
作者：陈献章
朝代：明

平楼时稳步，身虚欲翩翩。明日秋始半，中天月最圆。武昌书未返，督府句堪传。衡岳那能去，罗浮何处烟。广寞天自然，浮云任飘翩。随时有忧乐，与物无方圆。酒底月未咽，水中神莫传。去年今夜艇，吾欲破湘烟。
中秋·其一
作者：陈献章
朝代：明

平楼时稳步，身虚欲翩翩。明日秋始半，中天月最圆。武昌书未返，督府句堪传。衡岳那能去，罗浮何处烟。
中秋·其二
作者：陈献章
朝代：明

广寞天自然，浮云任飘翩。随时有忧乐，与物无方圆。酒底月未咽，水中神莫传。去年今夜艇，吾欲破湘烟。
中秋与朱甘节白沙赏月呈甘节兼寄其从子玭
作者：陈献章
朝代：明

天壤与君分楚越，中秋高坐白沙庵。虽无丝管留人醉，且对沧波与客谈。桂树何年攀月窟，竹枝今夜唱湖南。外沙子弟通家旧，一一烦君语阿咸。
中秋夜示江右李刘二生
作者：陈献章
朝代：明

胜会古来非独今，两生尊酒喜同斟。且看溟海中秋月，莫动匡庐半夜心。天道端须怜主客，浮云不敢弄晴阴。尧夫独爱梧桐上，万籁无声意自深。
中秋拨闷用旧韵
作者：陈献章
朝代：明

疏星围碧玉，秋气正平分。共持今夕酒，又减去年人。白发来千丈，青山忽数坟。年光付流水，万物信乾坤。晚有悲秋意，秋来此夜分。可怜清夜酌，尽是白头人。紫盖终携病，朱陵愿卜坟。谁能天地外，别去觅乾坤。
中秋拨闷用旧韵·其一
作者：陈献章
朝代：明

疏星围碧玉，秋气正平分。共持今夕酒，又减去年人。白发来千丈，青山忽数坟。年光付流水，万物信乾坤。
中秋拨闷用旧韵·其二
作者：陈献章
朝代：明

晚有悲秋意，秋来此夜分。可怜清夜酌，尽是白头人。紫盖终携病，朱陵愿卜坟。谁能天地外，别去觅乾坤。
中秋期友赏月遣苍头致馈以诗迓之
作者：陈献章
朝代：明

笼鹅并榼酒，食有一金携。寂寂惭吾子，依依向隔溪。开筵面华月，出户望青藜。若负今宵醉，何不西山栖。
中秋期诸友不至
作者：陈献章
朝代：明

山妻有钱肯沽酒，诸友赋诗期不来。范生也逐吾儿去，一夜清光对玉台。
中秋诸友携酒饮白沙时余有徵命将行
作者：陈献章
朝代：明

江门沽酒款徵车，乡里交情我不疏。不怕霜风吹客鬓，却怜星月洗溪厨。惊看七步来长句，直过三更坐老夫。何处中秋不同赏，明年书劄寄江湖。
临安守钟美宣同姓将赴任过白沙言别出示庄定山所赠诗次韵
作者：陈献章
朝代：明

崖门春弄海涛高，太守当年共草茅。山阁远烦青眼顾，世情浑是白头交。功名此去期当道，风月何妨坐小舠。敢冀千金收马骨，真成一笑掷鸿毛。夜半海风来最高，江亭卷我三重茆。一林月色晓还在，四壁波光寒欲交。皂盖忽闻催驿骑，绿杨长系钓鱼舠。也知穷达关天命，谁把行藏管鬓毛。
临安守钟美宣同姓将赴任过白沙言别出示庄定山所赠诗次韵·其一
作者：陈献章
朝代：明

崖门春弄海涛高，太守当年共草茅。山阁远烦青眼顾，世情浑是白头交。功名此去期当道，风月何妨坐小舠。敢冀千金收马骨，真成一笑掷鸿毛。
临安守钟美宣同姓将赴任过白沙言别出示庄定山所赠诗次韵·其二
作者：陈献章
朝代：明

夜半海风来最高，江亭卷我三重茆。一林月色晓还在，四壁波光寒欲交。皂盖忽闻催驿骑，绿杨长系钓鱼舠。也知穷达关天命，谁把行藏管鬓毛。
久病吟
作者：陈献章
朝代：明

梅花未发先扃牖，落尽梅花未整巾。明日庐山春又至，伴眠楼上岁华新。
久雨
作者：陈献章
朝代：明

树隐云深黑，篱崩水乱流。凌风快燕子，上壁定蜗牛。老更怜儿病，人多为草忧。朝朝稽叔夜，谁办不梳头。
乐岁呈杨大尹
作者：陈献章
朝代：明

舍北歌童搥破鼓，舍南舂妇著新裙。田家少遇丰年乐，尽道今年是十分。元夕将来拍鼓哗，茅檐灯火醉家家。长官愿似丁明府，甲首终年不到衙。
乐岁呈杨大尹·其一
作者：陈献章
朝代：明

舍北歌童搥破鼓，舍南舂妇著新裙。田家少遇丰年乐，尽道今年是十分。
乐岁呈杨大尹·其二
作者：陈献章
朝代：明

元夕将来拍鼓哗，茅檐灯火醉家家。长官愿似丁明府，甲首终年不到衙。
九日
作者：陈献章
朝代：明

往来三十载，一梦了无痕。独上东岩望，还开九日樽。饥鸦行帽顶，来雁阵江门。淡淡斜阳处，人归何处村。
九日下庐山
作者：陈献章
朝代：明

秋风浩浩洗芳蕤，瘦尽千峰雁始飞。南海一波长不定，西山半面却疑非。醉拈秃笔题苍壁，笑插寒花弄彩衣。乐意满腔推不去，狂歌待得晚鸦归。
九日和朱子韵示陈冕
作者：陈献章
朝代：明

正是诗忙酒乱时，满楼风雨不须归。碧苔院里多秋色，红树溪边又夕晖。九日共餐花有菊，暮年谁羡锦为衣。沧江野艇来何处，遥望孤云在翠微。
九日嘉会楼登高
作者：陈献章
朝代：明

引步下前除，儿扶杖亦扶。会于何处胜，客有去年无。天道常流转，园林又变疏。暂留赏今日，醉莫看茱萸。兼有吟诗病，何妨著酒扶。景逢佳处少，句向觅时无。醉去乾坤小，醒来伴侣疏。今朝嘉会会，不尽看茱萸。半酣壶矢折，又减两三扶。九日江门有，千年栗里无。山形当晚瘦，脚迹向秋疏。问我登高去，都忘菊与萸。溪边菊一区，溪竹两相扶。草木从吾好，风霜杀此无。閒同元日醉，浩笑一生疏。试问干云桧，何如小沜萸。
九日嘉会楼登高·其一
作者：陈献章
朝代：明

引步下前除，儿扶杖亦扶。会于何处胜，客有去年无。天道常流转，园林又变疏。暂留赏今日，醉莫看茱萸。
九日嘉会楼登高·其三
作者：陈献章
朝代：明

半酣壶矢折，又减两三扶。九日江门有，千年栗里无。山形当晚瘦，脚迹向秋疏。问我登高去，都忘菊与萸。
九日嘉会楼登高·其二
作者：陈献章
朝代：明

兼有吟诗病，何妨著酒扶。景逢佳处少，句向觅时无。醉去乾坤小，醒来伴侣疏。今朝嘉会会，不尽看茱萸。
九日嘉会楼登高·其四
作者：陈献章
朝代：明

溪边菊一区，溪竹两相扶。草木从吾好，风霜杀此无。閒同元日醉，浩笑一生疏。试问干云桧，何如小沜萸。
九日寄丁明府
作者：陈献章
朝代：明

病里登高意，村边社树苍。有欢开酒禁，无力控诗狂。老鬓花簪丑，秋襟水照凉。如何丁明府，不肯共重阳。
九日小庐山与赵日新
作者：陈献章
朝代：明

万里沧溟指顾间，赵生今在小庐山。行攀月里一枝桂，试踏涯头百尺竿。芳气腾腾分菊盏，清吟稍稍对芝盘。明朝不惮圭峰远，更取青钱挂杖端。
九日小庐山示诸友
作者：陈献章
朝代：明

九日风光满薜萝，一年天气最清和。泛花盏小潘郎醉，击壤声高叶子歌。东海倾心狂措大，南山当面老头陀。谢生爱卜葵根宅，说道葵根月更多。
九日怀麦岐时往江东未返用前韵
作者：陈献章
朝代：明

东西填脚债，已过一秋期。今日拈花处，思君第一卮。茱萸何处酒，胜日与君期。渔翁歌独钓，江月夜明卮。
九日怀麦岐时往江东未返用前韵·其一
作者：陈献章
朝代：明

东西填脚债，已过一秋期。今日拈花处，思君第一卮。
九日怀麦岐时往江东未返用前韵·其二
作者：陈献章
朝代：明

茱萸何处酒，胜日与君期。渔翁歌独钓，江月夜明卮。
九日晚对菊次容处士韵，是日县主曹侯二尹邵侯持酒过白沙，李九渊容贯各馆乡中未归
作者：陈献章
朝代：明

一年佳节到黄花，霜在篱根月在沙。今日县侯亲送酒，几时诗客报还家。疏枝向晚青如许，老鬓逢秋白未涯。更欲西良开酒？，胜游堪泛五更槎。
九日晚对菊次容处士韵，是日县主曹侯二尹邵侯持酒过白沙，李九渊容贯各馆乡中未归
作者：陈献章
朝代：明
体裁：七言律诗

一年佳节到黄花，霜在篱根月在沙。今日县侯亲送酒，几时诗客报还家。疏枝向晚青如许，老鬓逢秋白未涯。更欲西良开酒�，胜游堪泛五更槎。
九日晚对菊次容处士韵，是日县主曹侯二尹邵侯持酒过白沙，李九渊容贯各馆乡中未归
作者：陈献章
朝代：明

一年佳节到黄花，霜在篱根月在沙。今日县侯亲送酒，几时诗客报还家。疏枝向晚青如许，老鬓逢秋白未涯。更欲西良开酒𧣴，胜游堪泛五更槎。
九日木犀未开
作者：陈献章
朝代：明

野径香沉舞蝶稀，柴门树老著花迟。含章此日无穷意，只有阶前拄杖知。菊来栗里何须酒，梅到孤山不欠诗。老去未甘诗酒废，木犀其那放花迟。
九日木犀未开·其一
作者：陈献章
朝代：明

野径香沉舞蝶稀，柴门树老著花迟。含章此日无穷意，只有阶前拄杖知。
九日木犀未开·其二
作者：陈献章
朝代：明

菊来栗里何须酒，梅到孤山不欠诗。老去未甘诗酒废，木犀其那放花迟。
九日李鸿兄弟携酒从余登舍北小庐峰四望书所见寄世卿圭峰
作者：陈献章
朝代：明

山爱庐峰节爱名，登临衮衮到诸生。千岩已见昏鸦集，两榼还挑大鳖行。陇稻不收交马迹，寒花莫赏更人情。玉台此日秋风赋，谁敌纵横李世卿。
九日用旧韵
作者：陈献章
朝代：明

新篘压两壶，落英携满袖。我非陶长官，庐山还九九。
九日诸友会饮白沙得雁字
作者：陈献章
朝代：明

黄菊有佳辰，良朋乐呼唤。争持渊明杯，来接子桑饭。落叶迎马鞭，斜晖转沙岸。雨声静秋竹，池影入江雁。酒酣独高歌，呼儿续我断。诸君极留恋，十觞亦不算。虽无孟嘉量，且免落帽乱。百年能几何，去者已强半。来会安可期，细把茱萸看。
九日诸生携酒饮白沙醉中和答
作者：陈献章
朝代：明

老病得狂痴，欢呼九日期。自补登山屐，谁供把酒卮。诸君为饮会，老子不须期。尽数篱前菊，一花拈一卮。九九八十一，去来无穷期。元精为我酒，大块为我卮。
九日诸生携酒饮白沙醉中和答·其一
作者：陈献章
朝代：明

老病得狂痴，欢呼九日期。自补登山屐，谁供把酒卮。
九日诸生携酒饮白沙醉中和答·其三
作者：陈献章
朝代：明

九九八十一，去来无穷期。元精为我酒，大块为我卮。
九日诸生携酒饮白沙醉中和答·其二
作者：陈献章
朝代：明

诸君为饮会，老子不须期。尽数篱前菊，一花拈一卮。
九日马默斋送姑苏酒至次韵奉答
作者：陈献章
朝代：明

姑苏一壶酒，九日到山开。即事焉能赋，颓龄漫爱杯。清风生菊径，落日满溪台。酩酊藜床上，云来覆老莱。
九月木犀花盛开偶成寄贺黄门克恭
作者：陈献章
朝代：明

香逐西风起，氤氲入杳冥。不知从此去，几日到辽城。
乞恩南归先寄诸乡友候我于曹溪者
作者：陈献章
朝代：明

诸君来访曹溪洞，腊月扁舟我亦还。白帽影连江上水，清猿声断峡中山。公能少为烟霞住，我岂不如鸥鹭闲。枕中收得淮南记，更与南山长老看。
乡贤咏七首 其一 马持国
作者：陈献章
朝代：明

平生十数策，决定要经纶。不惜魏公幕，知心是直臣。
乡贤咏七首 其七 黎秣坡
作者：陈献章
朝代：明

儒术声名旧，戎衣日月长。酩然尊酒下，眼孔得辽阳。
乡贤咏七首 其三 伍逢起
作者：陈献章
朝代：明

中原不可复，志士愿终违。直把真心去，何妨假首归。
乡贤咏七首 其二 马晞骥
作者：陈献章
朝代：明

我邑登贤载，君家父子俱。清风端一砚，五马达乡闾。
乡贤咏七首 其五 周脩
作者：陈献章
朝代：明

闭目青天下，捐躯百刃前。匹夫如有志，沟渎不须怜。
乡贤咏七首 其六 张撝
作者：陈献章
朝代：明

城西十日雨，病叟得无饥。亦有罗希吕，厓山赏小诗。
乡贤咏七首 其四 罗希吕
作者：陈献章
朝代：明

孤高还寂寞，道否即诗穷。自古皆贤达，今人有此风。
乡贤咏七首·马持国
作者：陈献章
朝代：明

平生十数策，决定要经纶。不惜魏公幕，知心是直臣。我邑登贤载，君家父子俱。清风端一砚，五马达乡闾。中原不可复，志士愿终违。直把真心去，何妨假首归。孤高还寂寞，道否即诗穷。自古皆贤达，今人有此风。闭目青天下，捐躯百刃前。匹夫如有志，沟渎不须怜。城西十日雨，病叟得无饥。亦有罗希吕，厓山赏小诗。儒术声名旧，戎衣日月长。酩然尊酒下，眼孔得辽阳。
书易隐求铭旌后感而有作
作者：陈献章
朝代：明

一题八字八低回，满眼凄凉笔下来。春社去年人不见，茅檐燕子又飞来。山林交分晚相投，诗在寒江紫菊舟。君去落英还对我，独吟春雨看江流。半雨半晴莺乱啼，溪边丈人还杖藜。不见旧时游走伴，白头冲雨更冲泥。
书易隐求铭旌后感而有作·其一
作者：陈献章
朝代：明

一题八字八低回，满眼凄凉笔下来。春社去年人不见，茅檐燕子又飞来。
书易隐求铭旌后感而有作·其三
作者：陈献章
朝代：明

半雨半晴莺乱啼，溪边丈人还杖藜。不见旧时游走伴，白头冲雨更冲泥。
书易隐求铭旌后感而有作·其二
作者：陈献章
朝代：明

山林交分晚相投，诗在寒江紫菊舟。君去落英还对我，独吟春雨看江流。
书称顾别驾勉庵别驾诗以博笑
作者：陈献章
朝代：明

勉庵别驾今相随，书法兼之盖亦宜。若道是名皆外物，因君分别却生疑。
予欲为一峰传而患无所本其子梁撰事状托程乡令刘君肃庵肃庵以授其子景惠至白沙予将考其事实为传无所复辞顾吾文凡吾惧不如司马可传之远景惠行复梁兄弟以诗用前韵
作者：陈献章
朝代：明

北海英风梦始回，谁将年谱到山开。忽惊落月神如在，却对秋花笑不来。雏凤一群丹穴内，残星几点庆云堆。春秋画笔终难拟，天地斯文更著摧。
云封寺有曲江遗像戏题
作者：陈献章
朝代：明

尝疑大块本全浑，不受人间斧凿痕。今日云封禅寺里，曲江遗像任尘昏。
云萝处士挽诗
作者：陈献章
朝代：明

谁开三亩卧云萝，洛下元称安乐窝。风月尚留诗卷在，经纶只放酒杯多。身将沙鸟还宾主，情拥山花当绮罗。四十五年成一梦，乾坤回首怅如何。
五日雨霰
作者：陈献章
朝代：明

北风卷长云，晨光坐来灭。映空絮忽飞，谁谓越无雪。元气塞天地，万古常周流。闽浙今洛阳，吾邦亦鲁邹。星临雪乃应，此语非谬悠。
五月二十七夜�风作屋漏
作者：陈献章
朝代：明
体裁：七言绝句

灯残四壁漏痕斜，老屋回风落细沙。乾坤更有晴明日，为报家人莫怨嗟。
五月二十六雨
作者：陈献章
朝代：明

时雨时旸歌帝力，今年今雨卜年丰。路傍酒价知天道，何处醉乡眠此翁。
五月菊
作者：陈献章
朝代：明

露饮霜餐不记秋，黄花三昧室中求。区区形色多相似，争得先生为点头。小变春红作淡妆，山亭初见一枝黄。醉中忽眩东篱眼，起视金钱著屐忙。二顷南风秫正青，督邮未到长官亭。眼前虽有黄花在，不与陶公解醉醒。
五月菊·其一
作者：陈献章
朝代：明

露饮霜餐不记秋，黄花三昧室中求。区区形色多相似，争得先生为点头。
五月菊·其三
作者：陈献章
朝代：明

二顷南风秫正青，督邮未到长官亭。眼前虽有黄花在，不与陶公解醉醒。
五月菊·其二
作者：陈献章
朝代：明

小变春红作淡妆，山亭初见一枝黄。醉中忽眩东篱眼，起视金钱著屐忙。
京师初归答容琴月
作者：陈献章
朝代：明

旧游风月未应忘，到手新诗喜欲狂。记得长安秋雨夜，三人灯下说西良。
介轩
作者：陈献章
朝代：明

正道无委辙，邪蹊多旁通。周旋一失足，百川不可东。所以古人介，蚍蜉视三公。去此日云远，谁能蹑其踪。伟哉康大夫，仰止柳下翁。华构揭巨扁，烈烈生清风。岂比桃李花，森如千丈松。下焉鞭埃氛，上焉追鸿濛。愿言坚砥柱，屹向横流冲。心乎苟勿替，会见收奇功。
代疏答五羊诸友
作者：陈献章
朝代：明

白头哭子岂堪闻，信有玄穹怨不仁。精爽已归千佛国，玄纁未赠九原身。求之梦后心如失，病是愁中药不神。鬓脚又添今日白，庭花何异昔年春。东君此意谁分付，又遣黄鹂唤向人。
代简奉寄邱明府
作者：陈献章
朝代：明

何处思君独举杯，江门薄暮钓船回。风吹不尽寒蓑月，影过松间千丈来。
代简旧友克明梁先生
作者：陈献章
朝代：明

琼山绿水旧游行，沧海归来语后生。几醉几醒醒后醉，世间何事合留情。
代简答吴抚州次定山韵
作者：陈献章
朝代：明

何许苍生望不休，翩翩皂盖拥诸侯。定山也未忘情在，更把黄州赠抚州。
代简答府尊林先生庆老母生日
作者：陈献章
朝代：明

有母年龄暮，逢辰喜惧深。多仪安敢却，揣分故难任。锦段拈香拜，仙醅洗？斟。独惭非节孝，未了百年心。
代简答府尊林先生庆老母生日
作者：陈献章
朝代：明
体裁：五言律诗

有母年龄暮，逢辰喜惧深。多仪安敢却，揣分故难任。锦段拈香拜，仙醅洗�斟。独惭非节孝，未了百年心。
代简答方伯彭公
作者：陈献章
朝代：明

大贤望于人，往往非独守。难将一人意，满足天下口。氤氲复氤氲，东君欲放春。梅花何太早，早报越城人。
代简答方伯彭公·其一
作者：陈献章
朝代：明

大贤望于人，往往非独守。难将一人意，满足天下口。
代简答方伯彭公·其二
作者：陈献章
朝代：明

氤氲复氤氲，东君欲放春。梅花何太早，早报越城人。
代简答林蒙庵先生
作者：陈献章
朝代：明

空山岁晚未逢君，天许穷交只白云。贤圣中庸非我梦，东南风月可谁分。浪求去马真堪笑，欲报来鸿未有因。千古遗篇都剩语，晚生何敢复云云。
代简答林蒙庵用前韵
作者：陈献章
朝代：明

忽忽浮生又一年，图书老矣待谁传。人非为己终无得，我与先生似有缘。六十恳辞兵部禄，寻常亦欠酒家钱。武夷九曲君应到，争向区区问学仙。
代简答罗一峰殿元
作者：陈献章
朝代：明

台城一挥袂，忽忽星周五。路永消息断，年深别离苦。思君发为白，始白数茎许。今晨对书尺，白者不可数。先生天下士，讵肯顾衡宇。怅望曹溪约，独与光也语。
代简答黄大理仲昭
作者：陈献章
朝代：明

先生面目入中年，海曲丹青不遣传。尺简岂堪频问讯，两京还说旧因缘。馀生可试屠龙技，毕嫁才消鬻犬钱。九曲棹歌君莫唱，千秋谁和武夷仙。
代简答黄太守
作者：陈献章
朝代：明

韩山片石旧空闻，尺札秋风此拜君。隐几独惭非老手，得逢青眼看斯文。
代简荅伍郡主为莆田林侍御求草书
作者：陈献章
朝代：明

闭门一病九十日，小草大草生荒芜。山癯须爱老狂客，府主正逢贤大夫。药裹君臣何处有，墨池风雨坐来无。秃管已驰林侍御，如今雪茧不还莆。
代道士答
作者：陈献章
朝代：明

到来心自悟，未到语如漫。天月飞云上，千寻杰阁寒。扪天星斗近，画此铁桥难。不有飞仙骨，谁能跨羽翰。
代陈汝岳谢李世卿撰玩琴轩记
作者：陈献章
朝代：明

先子当年一坐轩，轩中高榜揭无弦。斯文触目休论价，世德流芳可尽年。从此儿童堪我诵，是何风韵与人传。道旁虽有崖千尺，不得名家一字镌。
伍伯饶送蜂窼至用韵答之
作者：陈献章
朝代：明

独怜溪竹隐花丛，待得南山后到蜂。昔日往来南谷口，如今只用一丸封。晚蜂队队过山房，何处归来嘴脚香。辛苦奉君臣子分，可堪奴辈日偷尝。
伍伯饶送蜂窼至用韵答之·其一
作者：陈献章
朝代：明

独怜溪竹隐花丛，待得南山后到蜂。昔日往来南谷口，如今只用一丸封。
伍伯饶送蜂窼至用韵答之·其二
作者：陈献章
朝代：明

晚蜂队队过山房，何处归来嘴脚香。辛苦奉君臣子分，可堪奴辈日偷尝。
伍光宇卜室白沙为读书之所
作者：陈献章
朝代：明

君此卜居君亦足，空村无人山多木。参差芭蕉丽晨旭，新叶新心递相续。竞晨登登闻隔竹，东邻老人事幽卜。瓷瓯瓦盆不供俗，我不到门此翁独。
伍光宇卜室白沙为读书之所·其一
作者：陈献章
朝代：明

君此卜居君亦足，空村无人山多木。参差芭蕉丽晨旭，新叶新心递相续。
伍光宇卜室白沙为读书之所·其二
作者：陈献章
朝代：明

竞晨登登闻隔竹，东邻老人事幽卜。瓷瓯瓦盆不供俗，我不到门此翁独。
会翠亭
作者：陈献章
朝代：明

东池久寂寞，会翠得佳名。小诗拈未出，去寻王右丞。
何宇新赴南京，来白沙告别云：此行且复见定山，时秋已尽矣，以诗送之
作者：陈献章
朝代：明

孝子已为人所称，世间留者乃何情。故乡莫作多时别，阿母坟头草又生。浦口柴扉几日开，江门烟艇暮秋回。交情亦似长江水，南北年年送往来。
何宇新赴南京，来白沙告别云：此行且复见定山，时秋已尽矣，以诗送之·其一
作者：陈献章
朝代：明

孝子已为人所称，世间留者乃何情。故乡莫作多时别，阿母坟头草又生。
何宇新赴南京，来白沙告别云：此行且复见定山，时秋已尽矣，以诗送之·其二
作者：陈献章
朝代：明

浦口柴扉几日开，江门烟艇暮秋回。交情亦似长江水，南北年年送往来。
何宗濂书来推许太过复以是诗
作者：陈献章
朝代：明

后来乡里不如前，五日乾坤浪数年。何地可扳文献驾，平生愿执菊坡鞭。泰山北斗诸公地，明月清风病瘦天。窃比圣门吾岂敢，汗颜窗下读来笺。
何生告还新喻因忆希仁先生平生故人不相见十有六年怅然有作附生它日见之为我道之
作者：陈献章
朝代：明

忽忽人间十六年，与公信息两茫然。不知今日江门路，还到湖西是几千。
佚题
作者：陈献章
朝代：明

云定江门趁暮潮，晚烟秋色欲同飘。渔矶兀坐扶蓑客，画舫谁思载酒瓢。
佚题
作者：陈献章
朝代：明

仲夏园林事事宜，寒炉香爇海南时。閒临淳化羲之帖，细读开元杜甫诗。石鼎飕飗时斗茗，松枰剥啄试围棋。新篁脱粉芭蕉绿，不怕星星两鬓丝。
佚题
作者：陈献章
朝代：明

春浅复春深，半风还半雨。我欲向梅花，梅花深不语。
佚题
作者：陈献章
朝代：明

烟岚群壑暝，松桧一林秋。寺古僧还朴，地偏山更幽。土檀堆石鼎，野茗满磁瓯。不解西方说，门前多稻畴。
佚题
作者：陈献章
朝代：明

白沙酒盏定山诗，开到黄花一半时。莫把两翁分别看，诗肝脾是酒肝脾。
佚题
作者：陈献章
朝代：明

老李安排谁后尘，隔年花意问何人。先生不是林和靖，偶爱南枝一半新。
佚题
作者：陈献章
朝代：明

蓑翁溪坐占溪云，晓雨松花醉十分。去共海鸥眠海上，海鸥放浪不疑君。
佚题
作者：陈献章
朝代：明
体裁：七言律诗

青竹篱前紫涧滨，拍天波浪已无津。几时木屐还来此，何处渔舡肯共人。荣叟自便多乐在，居山真忍百年贫。东西好记閒游处，山月留谁话此因。
佚题
作者：陈献章
朝代：明

青竹篱前紫涧滨，拍天波浪已无津。几时木屐还来此，何处渔船肯共人。荣叟自便多乐在，居山真忍百年贫。东西好记閒游处，山月留谁话此因。
佥宪莆阳李公自海南征黎过白沙
作者：陈献章
朝代：明

蛇窟纵横木短弓，霜风何处捲飞蓬。清时欲献征黎颂，血刃犹誇甲胄雄。
侍御朱先生将还京再过白沙言别出示同寅周先生送行诗因附其韵
作者：陈献章
朝代：明

老大师门浪我推，飞腾天路是君期。两藩须按兵民籍，百姓当悬父母思。烛剪山斋曾旧雨，盖倾京国亦多时。分携别作无言赠，处处还君不暂离。
依韵答周太守瑛见寄
作者：陈献章
朝代：明

白马山前雪满扉，隔江云树晚依微。津头日日行人过，不见长安旧布衣。相逢记得入京年，梦破邯郸不受牵。更说莆阳风景好，木兰溪里木兰船。
依韵答周太守瑛见寄·其一
作者：陈献章
朝代：明

白马山前雪满扉，隔江云树晚依微。津头日日行人过，不见长安旧布衣。
依韵答周太守瑛见寄·其二
作者：陈献章
朝代：明

相逢记得入京年，梦破邯郸不受牵。更说莆阳风景好，木兰溪里木兰船。
侯玄真不至用前韵
作者：陈献章
朝代：明

公来不来客亦行，上江船逆下江轻。空闻此日悲吟在，谁问从前太瘦生。竹月晓沉山阁冷，石坛秋老菊花清。人生佳会真难必，十度商量九不成。野菊篱前领客行，白牛柂转小车轻。风流有样看前辈，笑语忘机接后生。霜簟夜摊岩屋冷，月瓢秋泛钓湍清。东溟望断渔翁地，只卖江门一劵成。
侯玄真不至用前韵·其一
作者：陈献章
朝代：明

公来不来客亦行，上江船逆下江轻。空闻此日悲吟在，谁问从前太瘦生。竹月晓沉山阁冷，石坛秋老菊花清。人生佳会真难必，十度商量九不成。
侯玄真不至用前韵·其二
作者：陈献章
朝代：明

野菊篱前领客行，白牛柂转小车轻。风流有样看前辈，笑语忘机接后生。霜簟夜摊岩屋冷，月瓢秋泛钓湍清。东溟望断渔翁地，只卖江门一劵成。
修外海赤坭岭墓作
作者：陈献章
朝代：明

赤坭冈头封马鬣，生荆死竹无日月。晚生曾孙贱又劣，仰首苍天泪流血。载锄入山日已决，北风吹我篙橹折。悲鸣中夜声呜咽，晓踏荒山马蹄热。开榛伐树功务捷，指挥群仆口喋喋。须臾豁见天然穴，高下山川甚蟠结。西南诸峰青不绝，东北漫漫海波贴。向来浅土悲灭裂，再握又恐灵气泄。复以玄石置墓碣，永云云来千万劫。人生贵贱那可必，下山复作儿女别。
候方伯东山刘先生
作者：陈献章
朝代：明

几处龙光发夜函，画船信息满东南。津头小吏殷勤报，坐爇炉香月底庵。
候方伯刘东山先生至
作者：陈献章
朝代：明

客从天柱得琅函，来试丹砂岭以南。有个道人眠不起，洞门深锁白龙庵。易传遗书共此函，偶拈一事问河南。数千里外涪州梦，透到龙门何处庵。
候方伯刘东山先生至·其一
作者：陈献章
朝代：明

客从天柱得琅函，来试丹砂岭以南。有个道人眠不起，洞门深锁白龙庵。
候方伯刘东山先生至·其二
作者：陈献章
朝代：明

易传遗书共此函，偶拈一事问河南。数千里外涪州梦，透到龙门何处庵。
候缉熙
作者：陈献章
朝代：明

何日江边舣画航，春风先客到林塘。鸟性亦知长傍树，人情莫甚久离乡。萧萧白发春还短，悄悄丹心老更长。不负平生袁御史，岭南无地著秋霜。怅望春江醉欲呼，诸君还契此机无。花开小沜供持酒，水到垂杨可系舻。暮景何劳方伯玉，前程端勿问平湖。故乡不似前回别，江阁青灯对老夫。
候缉熙·其一
作者：陈献章
朝代：明

何日江边舣画航，春风先客到林塘。鸟性亦知长傍树，人情莫甚久离乡。萧萧白发春还短，悄悄丹心老更长。不负平生袁御史，岭南无地著秋霜。
候缉熙·其二
作者：陈献章
朝代：明

怅望春江醉欲呼，诸君还契此机无。花开小沜供持酒，水到垂杨可系舻。暮景何劳方伯玉，前程端勿问平湖。故乡不似前回别，江阁青灯对老夫。
偕一之世卿诣楚云台偶作呈世卿
作者：陈献章
朝代：明

小立三人静楚云，水田漠漠向秋分。千峰笑指来时路，黄鹤楼前月是君。半床明月半床云，光景行窝到几分。眼角东溟秋一片，邵尧夫也不如君。
偕一之世卿诣楚云台偶作呈世卿·其一
作者：陈献章
朝代：明

小立三人静楚云，水田漠漠向秋分。千峰笑指来时路，黄鹤楼前月是君。
偕一之世卿诣楚云台偶作呈世卿·其二
作者：陈献章
朝代：明

半床明月半床云，光景行窝到几分。眼角东溟秋一片，邵尧夫也不如君。
偕伍伯饶杨伯顺甥舅顺德李子长游李村山
作者：陈献章
朝代：明

游走意何穷，天枢日夜东。青山都老脚，破笠又春风。径草分遥碧，岩花坠小红。乾坤浑欲到，何处问壶公。
偶书所见
作者：陈献章
朝代：明

厓倾百丈泉，直下注东川。翳流起大舂，覆茅于其巅。一为利所驱，取便世争先。汉阴喻桔槔，所见无不然。嗟哉抱瓮心，古道何由全。
偶得
作者：陈献章
朝代：明

一碧光横南岳前，灵坛秋玉青相连。道士来携三尺木，高山流水一声弦。
偶得
作者：陈献章
朝代：明

白雪阳春谁会弹，莫愁天下赏音难。江门夜半看明月，想到朱陵青玉坛。朱陵我居青玉坛，五岳虽雄无此山。钟期老仙还未还，高山流水我须弹。
偶得
作者：陈献章
朝代：明

衡山西游何时还，暂寄渔蓑水石间。又恐风吹江日残，扁舟打落芦花湾，教儿且筑大云山。
偶得·其一
作者：陈献章
朝代：明

白雪阳春谁会弹，莫愁天下赏音难。江门夜半看明月，想到朱陵青玉坛。
偶得·其二
作者：陈献章
朝代：明

朱陵我居青玉坛，五岳虽雄无此山。钟期老仙还未还，高山流水我须弹。
偶得寄东所二首
作者：陈献章
朝代：明

知暮则知朝，西风涨暮潮。千秋一何短，瞬息一何遥。有物万象间，不随万象凋。举目如见之，何必穷扶摇。登高未必高，老脚且平步。平步人不疑，东西任四顾。岂无见在心，何必拟诸古。异体骨肉亲，有生皆我与。失之万里途，得之咫尺许。得失在斯须，谁能别来去。明日立秋来，人方思处暑。
偶得寄东所二首·其一
作者：陈献章
朝代：明

知暮则知朝，西风涨暮潮。千秋一何短，瞬息一何遥。有物万象间，不随万象凋。举目如见之，何必穷扶摇。
偶得寄东所二首·其二
作者：陈献章
朝代：明

登高未必高，老脚且平步。平步人不疑，东西任四顾。岂无见在心，何必拟诸古。异体骨肉亲，有生皆我与。失之万里途，得之咫尺许。得失在斯须，谁能别来去。明日立秋来，人方思处暑。
偶得示诸生
作者：陈献章
朝代：明

平地工夫到九层，不如那个主人能。他乡消息无寻处，去问嵩山戴笠僧。江云欲变三秋色，江雨初交十日秋。凉夜一蓑摇艇去，满身明月大江流。
偶得示诸生·其一
作者：陈献章
朝代：明

平地工夫到九层，不如那个主人能。他乡消息无寻处，去问嵩山戴笠僧。
偶得示诸生·其二
作者：陈献章
朝代：明

江云欲变三秋色，江雨初交十日秋。凉夜一蓑摇艇去，满身明月大江流。
偶忆廷实迁居之作次韵示民泽
作者：陈献章
朝代：明

君将肝肺托诸诗，我道溪山是外围。人或有疑容未信，已如深信不妨疑。小胜江山大胜诗，斩关直出两重围。自家真乐如无地，傍柳随花也属疑。
偶忆廷实迁居之作次韵示民泽·其一
作者：陈献章
朝代：明

君将肝肺托诸诗，我道溪山是外围。人或有疑容未信，已如深信不妨疑。
偶忆廷实迁居之作次韵示民泽·其二
作者：陈献章
朝代：明

小胜江山大胜诗，斩关直出两重围。自家真乐如无地，傍柳随花也属疑。
偶忆梦中长髯道士用一囊贮罗浮山遗予戏作示范规
作者：陈献章
朝代：明

飞云万丈来冥冥，囊括谁将只手擎。南极回头一阁老，铁桥有路中天行。山通碧落神明卫，地有丹砂草木灵。若个长髯应识我，古来真隐不知名。九节之筇手所持，两年衰病负幽期。香炉瀑布还匡阜，碧水丹山自武夷。鸡犬几时同驭气，云霄无日不支颐。可怜一觉罗浮梦，不记长髯道士谁。罗浮道士说轩辕，千古风高尚可觇。枕上昨宵惊短梦，人间何处觅长髯。谁能爱酒过东老，我欲凌虚问海蟾。四百乱峰南斗下，是谁囊括到茅檐。
偶忆梦中长髯道士用一囊贮罗浮山遗予戏作示范规·其一
作者：陈献章
朝代：明

飞云万丈来冥冥，囊括谁将只手擎。南极回头一阁老，铁桥有路中天行。山通碧落神明卫，地有丹砂草木灵。若个长髯应识我，古来真隐不知名。
偶忆梦中长髯道士用一囊贮罗浮山遗予戏作示范规·其三
作者：陈献章
朝代：明

罗浮道士说轩辕，千古风高尚可觇。枕上昨宵惊短梦，人间何处觅长髯。谁能爱酒过东老，我欲凌虚问海蟾。四百乱峰南斗下，是谁囊括到茅檐。
偶忆梦中长髯道士用一囊贮罗浮山遗予戏作示范规·其二
作者：陈献章
朝代：明

九节之筇手所持，两年衰病负幽期。香炉瀑布还匡阜，碧水丹山自武夷。鸡犬几时同驭气，云霄无日不支颐。可怜一觉罗浮梦，不记长髯道士谁。
偶成
作者：陈献章
朝代：明

墙角经春卧短筇，千秋塔骨不如公。科头坐转茅檐日，閒看蛛丝荡午风。
偶成
作者：陈献章
朝代：明

秋月朗耀秋风清，渔翁自歌还自听。却惭夜半留双睫，早为人间了六经。贤圣当为天下极，何人不共此心灵。从前欲洗安排障，万古斯文看日星。
偶阅岳季方题商山四皓图次韵
作者：陈献章
朝代：明

道穷夫子不东周，历世纷纷讲智谋。四老若将三杰比，真成饮水胜封侯。水墨谁将画此图，山人搔首看卢胡。花水诸峰流落尽，白云犹为隐屠苏。虎困龙疲战两间，孤标千丈起商颜。不将老眼看人世，肯为留侯误出山。定惠安刘理不难，紫芝歌已动长安。试将脚色从头看，高祖如何敢溺冠。
偶阅岳季方题商山四皓图次韵·其一
作者：陈献章
朝代：明

道穷夫子不东周，历世纷纷讲智谋。四老若将三杰比，真成饮水胜封侯。
偶阅岳季方题商山四皓图次韵·其三
作者：陈献章
朝代：明

虎困龙疲战两间，孤标千丈起商颜。不将老眼看人世，肯为留侯误出山。
偶阅岳季方题商山四皓图次韵·其二
作者：陈献章
朝代：明

水墨谁将画此图，山人搔首看卢胡。花水诸峰流落尽，白云犹为隐屠苏。
偶阅岳季方题商山四皓图次韵·其四
作者：陈献章
朝代：明

定惠安刘理不难，紫芝歌已动长安。试将脚色从头看，高祖如何敢溺冠。
偶题
作者：陈献章
朝代：明

端默三年下，南方有缉熙。由来须一静，亦足破群疑。敢避逃禅谤，全彰作圣基。后来张主事，是与树藩篱。
催诸友九日诗课
作者：陈献章
朝代：明

九日楼前客令新，黄花爱酒不饶贫。劝君火急交诗课，才到明朝罚主人。
元夕
作者：陈献章
朝代：明

村南村北此宵同，好景难消一老翁。在处恐妨年少乐，踏歌归去月明中。
元夕
作者：陈献章
朝代：明

欲将斗柄作垂钩，高挂银蟾照九州。皇帝万年临宇宙，群黎无处不歌讴。两间和气氤氲合，五色卿云烂漫浮。一曲升平人尽乐，老夫林下更何求。
元日有怀杨荣夫示陈东渊
作者：陈献章
朝代：明

今年酒不对荣夫，来岁东渊对我无。人结静缘依岭屋，日浮春色上桃符。哀鸿叫月今何向，野鹤穿云不受呼。老得身閒须爱惜，蚤驰虚誉费支吾。
元旦次荣敷韵
作者：陈献章
朝代：明

谢梅开杏了何疑，一节花应一节知。拍岸绿波春映阁，啭枝黄鸟日撩诗。江山若惜开怀早，岁月偏惊聚首迟。系马玉台重引望，白云閒与鹤同飞。
元旦试笔
作者：陈献章
朝代：明

六载虚叨供奉恩，白头吾亦两朝臣。闾阎击壤今弘治，简册编年又戊申。日色小薰秾李昼，风光欲醉乳莺春。庐冈此景谁分付，也到江门不属人。天上风云庆会时，庙谟争遣草茆知。邻墙旋打娱宾酒，稚子齐歌乐岁诗。老去又逢新岁月，春来更有好花枝。晚风何处江楼笛，吹到东溟月上时。
元旦试笔·其一
作者：陈献章
朝代：明

六载虚叨供奉恩，白头吾亦两朝臣。闾阎击壤今弘治，简册编年又戊申。日色小薰秾李昼，风光欲醉乳莺春。庐冈此景谁分付，也到江门不属人。
元旦试笔·其二
作者：陈献章
朝代：明

天上风云庆会时，庙谟争遣草茆知。邻墙旋打娱宾酒，稚子齐歌乐岁诗。老去又逢新岁月，春来更有好花枝。晚风何处江楼笛，吹到东溟月上时。
先子忌日作
作者：陈献章
朝代：明

生来只见山头土，祭讳惟闻月下螀。五十四年天颇近，诸孙罗列拜成行。
八年春部书复至顾别驾以两司之命来劝驾用旧写怀韵赋诗见示答之
作者：陈献章
朝代：明

恰恰啼莺初变树，翩翩官骑忽穿云。杯觞花底香迎客，鼓笛楼前闹送君。老态一时都共见，公歌三叠敢相闻。白头空有丹心在，此望天遥感恋勤。名教可尊谁敢后，少年空有气凌云。得终残喘留将母，直拟孤诚死报君。俗变唐虞今日计，德高尧禹万方闻。太平何处无歌颂，卧听蓬莱击壤勤。
八年春部书复至顾别驾以两司之命来劝驾用旧写怀韵赋诗见示答之·其一
作者：陈献章
朝代：明

恰恰啼莺初变树，翩翩官骑忽穿云。杯觞花底香迎客，鼓笛楼前闹送君。老态一时都共见，公歌三叠敢相闻。白头空有丹心在，此望天遥感恋勤。
八年春部书复至顾别驾以两司之命来劝驾用旧写怀韵赋诗见示答之其二
作者：陈献章
朝代：明
体裁：七言律诗

名教可尊谁敢后，少年空有气凌云。得终残喘留将母，直拟孤诚死报君。俗变唐虞今日计，德高尧禹万方闻。太平何处无歌颂，卧听蓬莱击壤勤。
八月二十四日�作多溺死者
作者：陈献章
朝代：明
体裁：古风

坐忘一室内，天地极劳攘。颠浪雷殷江，流云墨推障。高田水灭顶，别坞风翻舫。大块本无心，纵横小儿状。江门三两诗，饶舌天机上。
八月八夜忽梦玉宇无瑕碧云灿烂南斗下大书八字云生生生德俊逸超全下有四人面西而行或隐或见觉后纪以绝句
作者：陈献章
朝代：明

八字光腾斗外天，碧云西去拥群仙。乾坤此梦无人话，起步中庭月上弦。
公在蜀中尝赋水调歌头一篇其辞曰万里云间戍立马剑门关乱山极目无际西北是长安人苦百年涂炭鬼泣三边锋镝天道久应还手写留屯奏炯炯寸心丹对青灯搔白发漏声残老来勋业未就妨却一身閒蒲涧清泉白石梅岭绿阴青子怪我旧盟寒烽火平安夜归梦到家山梦中对菊坡论举此词故中联及之
作者：陈献章
朝代：明

宋史记中堪列传，菊坡门下岂无人。弹文惊世频登阁，散发从师懒著巾。岭海一星元属李，古今全笔总归陈。山斋梦破今何在，夜半歌声彻四邻。
六十一自寿
作者：陈献章
朝代：明

世间甲子是何年，母鬓双皤子亦然。十数曾孙罗膝下，两三杯酒笑灯前。寻僧野寺花迷路，吹笛江门月满船。圣主万年歌不足，黄河清了凤翩跹。孤子今来六十一，慈亲己过八旬三。旌书门外题新榜，拭泪床头换旧衫。少有菑畬供俯仰，不妨渔钓老东南。些儿别作长生计，岩畔丹书有两函。
六十一自寿·其一
作者：陈献章
朝代：明

世间甲子是何年，母鬓双皤子亦然。十数曾孙罗膝下，两三杯酒笑灯前。寻僧野寺花迷路，吹笛江门月满船。圣主万年歌不足，黄河清了凤翩跹。
六十一自寿·其二
作者：陈献章
朝代：明

孤子今来六十一，慈亲己过八旬三。旌书门外题新榜，拭泪床头换旧衫。少有菑畬供俯仰，不妨渔钓老东南。些儿别作长生计，岩畔丹书有两函。
六月一日不雨
作者：陈献章
朝代：明

窗眼阴晴晓未分，一年忧乐稍相寻。山林自惯清凉极，且放今朝到铄金。
六月十夜枕上
作者：陈献章
朝代：明

岁岁与年年，几见春秋过枕前。有时自放春风颠，尧夫击壤歌千篇，大醉起舞春风前。碧玉不知今几年，望望衡山眼欲穿，世卿兹来何延缘。
兰
作者：陈献章
朝代：明

兰兮兰兮翳灌莽，棘刺蒲芽递消长。野竹抽稍一千丈，巨石盘云覆仙掌。鹡鸰三三兼两两，鼓翼飞鸣齐下上。仰视玄穹极高广，稊稗瓦甓皆真赏。半酣一爬谁老痒，五羊城中钟雪舫。
再依韵答子长
作者：陈献章
朝代：明

樽酒相逢喜欲歌，眼中人物又如何。山光开户青绕几，草色停舟绿满蓑。东泛与公刚到海，西游去我莫踰河。古今胜负弹棋手，閒笑人间局面多。听到人间宁戚歌，马周无病谢常何。江边野艇眠依竹，日出东山催着蓑。自古或由诗入相，如公真有口悬河。山楼尽日同挥盏，花落黏樽晚更多。逍遥华顶放仙歌，华顶不登君谓何。仰攀明月天几尺，中借狂夫地一蓑。亦见轩辕来铸鼎，不闻夫子叹临河。赤城路隔芳菲断，一醉碧桃春更多。
再依韵答子长·其一
作者：陈献章
朝代：明

樽酒相逢喜欲歌，眼中人物又如何。山光开户青绕几，草色停舟绿满蓑。东泛与公刚到海，西游去我莫踰河。古今胜负弹棋手，閒笑人间局面多。
再依韵答子长·其三
作者：陈献章
朝代：明

逍遥华顶放仙歌，华顶不登君谓何。仰攀明月天几尺，中借狂夫地一蓑。亦见轩辕来铸鼎，不闻夫子叹临河。赤城路隔芳菲断，一醉碧桃春更多。
再依韵答子长·其二
作者：陈献章
朝代：明

听到人间宁戚歌，马周无病谢常何。江边野艇眠依竹，日出东山催着蓑。自古或由诗入相，如公真有口悬河。山楼尽日同挥盏，花落黏樽晚更多。
再和晓枕寄廷实
作者：陈献章
朝代：明

仰见双白鹤，高飞入紫云。苟无脱俗意，安用看山勤。好句能传我，幽期敢后君。异时铁桥咏，莫遣世人闻。万往皆有复，左车不复生。西风今夜起，朗月四山明。天马非常步，铁桥相伴清。去去莫复顾，衡山顶上行。
再和晓枕寄廷实·其一
作者：陈献章
朝代：明

仰见双白鹤，高飞入紫云。苟无脱俗意，安用看山勤。好句能传我，幽期敢后君。异时铁桥咏，莫遣世人闻。
再和晓枕寄廷实·其二
作者：陈献章
朝代：明

万往皆有复，左车不复生。西风今夜起，朗月四山明。天马非常步，铁桥相伴清。去去莫复顾，衡山顶上行。
再和碧玉楼韵
作者：陈献章
朝代：明

乾坤真妙此台开，一一皆因造化裁。意了梅花难著句，眼空江海笑浮杯。未分无极源头在，谁画先天样子来。碧玉楼中閒隐几，千千山绕又川回。
再和示子长
作者：陈献章
朝代：明

名驹千里始能行，向许云霄一羽轻。半个先天无邵子，几回隔壁笑侯生。幸逢圣主重华圣，遮莫清流彻底清。手弄一丸无剩欠，山林廊庙总圆成。支离病骨此閒行，搭飒短蓑何太轻。人世万缘都大梦，天机一点也长生。借眠春草秋还绿，偷赏黄花晚更清。莫笑老慵无著述，真儒不是郑康成。
再和示子长·其一
作者：陈献章
朝代：明

名驹千里始能行，向许云霄一羽轻。半个先天无邵子，几回隔壁笑侯生。幸逢圣主重华圣，遮莫清流彻底清。手弄一丸无剩欠，山林廊庙总圆成。
再和示子长·其二
作者：陈献章
朝代：明

支离病骨此閒行，搭飒短蓑何太轻。人世万缘都大梦，天机一点也长生。借眠春草秋还绿，偷赏黄花晚更清。莫笑老慵无著述，真儒不是郑康成。
再次写怀
作者：陈献章
朝代：明

孤形将影住，一臂与谁交。矫矫志欲竞，栖栖习恐浇。江山一得手，风月尽归瓢。始觉逍遥外，人间未易招。
再次韵答子长
作者：陈献章
朝代：明

怀极开怀是恼怀，捉君手拍到天崖。杖桃南极星随去，人到西山凤不来。久坐或闻仙驭过，登高时见洞门开。谁知山石书题遍，笑倩何人为总裁。
再游三洲岩
作者：陈献章
朝代：明

去年骢马不同游，随意云帆此系舟。万壑寒流千丈碧，五更残月四山秋。天门夜迥人初到，仙树年芳鹤自留。高挂一瓢休便得，人间何处问巢由。
再用韵
作者：陈献章
朝代：明

焉知老子非元亮，请看黄花满白沙。剩有香醪供采采，何须蜡屐到家家。屡经细雨开花面，独立西风背水涯。欲把一株种蟾阙，恐惊天女笑乘槎。
再用韵与湛民泽
作者：陈献章
朝代：明

日斜刘九放船回，层起江门水底台。浩浩碧波山锁断，潮打厓门两扇开。
再用韵示诸生
作者：陈献章
朝代：明

贤圣低回久，千年想一临。希颜非乐道，疑孟失求心。逸驾行应速，寒泉汲务深。尝闻根本学，不尽泰山岑。
再用韵答黄大参见寄
作者：陈献章
朝代：明

数篇何处好怀开，疑是江门得意回。嘉会楼前曾驻节，芰荷香里小持杯。急呼童子烧香读，重遣黎生送酒来。咫尺端溪不能到，只凭清梦与徘徊。别来幽抱不曾开，长夏思君日几回。使我能吟白雪曲，须君共对紫霞杯。凋零老鬓尚未已，狂杀春风肯再来。莫为庐山动归兴，紫薇花下少徘徊。
再用韵答黄大参见寄·其一
作者：陈献章
朝代：明

数篇何处好怀开，疑是江门得意回。嘉会楼前曾驻节，芰荷香里小持杯。急呼童子烧香读，重遣黎生送酒来。咫尺端溪不能到，只凭清梦与徘徊。
再用韵答黄大参见寄·其二
作者：陈献章
朝代：明

别来幽抱不曾开，长夏思君日几回。使我能吟白雪曲，须君共对紫霞杯。凋零老鬓尚未已，狂杀春风肯再来。莫为庐山动归兴，紫薇花下少徘徊。
再赠
作者：陈献章
朝代：明

溟海万里流，罗浮千仞冈。五年一濯足，十年一褰裳。浩浩浮大钧，峨峨奠中央。人生但如此，泉石非膏肓。
再韵呈吴献臣
作者：陈献章
朝代：明

双凫海上果谁仙，伫看飞腾上九天。为问南迁邹吏目，几时归去玉皇前。
再题
作者：陈献章
朝代：明

茅栋依岩静，柴门斫竹通。桑榆巷南北，烟火埭西东。一径渔樵入，孤村井臼同。邻家得美酒，吹笛月明中。
冕与张别驾约游清淇
作者：陈献章
朝代：明

长江月色浩无津，爱月撑江别驾真。借问此来谁主约，翩翩犹是未官人。
冬夜二首
作者：陈献章
朝代：明

长夜气始凄，木棉被重裘。端坐思古人，寒灯耿悠悠。是时病初间，背汗仍未收。学业坐妨夺，田芜废锄耰。高堂有老亲，遍身无完紬。丈夫庇四海，而以俯仰忧。口腹非所营，水菽吾当求。明旦理黄犊，进我南冈舟。我从省事来，过失恒十九。喜怒朝屡迁，言为夕多苟。平生昩慎独，即事甘掣肘。孔子万世师，天地共高厚。颜渊称庶几，好学古未有。我才虽卤莽，服膺亦云久。胡然弗自力，万化脱枢纽。颓颜无复少，此志还遂否。岁月岂待人，光阴隙中走。念此不成眠，晨星灿东牖。
冬夜二首·其一
作者：陈献章
朝代：明

长夜气始凄，木棉被重裘。端坐思古人，寒灯耿悠悠。是时病初间，背汗仍未收。学业坐妨夺，田芜废锄耰。高堂有老亲，遍身无完紬。丈夫庇四海，而以俯仰忧。口腹非所营，水菽吾当求。明旦理黄犊，进我南冈舟。
冬夜二首·其二
作者：陈献章
朝代：明

我从省事来，过失恒十九。喜怒朝屡迁，言为夕多苟。平生昩慎独，即事甘掣肘。孔子万世师，天地共高厚。颜渊称庶几，好学古未有。我才虽卤莽，服膺亦云久。胡然弗自力，万化脱枢纽。颓颜无复少，此志还遂否。岁月岂待人，光阴隙中走。念此不成眠，晨星灿东牖。
冬至日示袁晖用前韵
作者：陈献章
朝代：明

面壁山人不下台，老阴消尽少阳回。白云影尽千峰里，紫菊香腾十丈来。
出潞河三首·其一
作者：陈献章
朝代：明

来往西风析木津，归舟明月又随身。君看乌帽白头客，合是东西南北人。浮世升沈虽有定，洪钧赋与不为贫。却怜病骨长如旧，叨负清朝翰苑臣。
出潞河三首·其三
作者：陈献章
朝代：明

圣主隆大孝，微臣表下情。深惭不报德，有诏许归宁。野日明霜戟，河风动羽旌。此时心一寸，飞入九重城。
出潞河三首·其二
作者：陈献章
朝代：明

上疏宁非罪，纶音更敢违。平生只愿仕，今日暂须归。溪艇眠纱帽，岩花落彩衣。细论朝野事，九五正龙飞。
出潞河三首·其二
作者：陈献章
朝代：明

上疏宁非罪，纶音更敢违。平生只愿仕，今日暂须归。溪艇眠纱帽，岩花落彩衣。细论朝野事，九五正龙飞。圣主隆大孝，微臣表下情。深惭不报德，有诏许归宁。野日明霜戟，河风动羽旌。此时心一寸，飞入九重城。来往西风析木津，归舟明月又随身。君看乌帽白头客，合是东西南北人。浮世升沈虽有定，洪钧赋与不为贫。却怜病骨长如旧，叨负清朝翰苑臣。
出肇庆有怀马玄真
作者：陈献章
朝代：明

红尘白浪去来年，细雨秋江看木棉。何处思君君不见，羚羊峡尾七星前。
刘少参见寄次韵奉答
作者：陈献章
朝代：明

西川一杯水，为我浣诗尘。身落沧溟远，心将翰墨亲。江楼初见客，野径别藏春。十郡停车地，千峰击壤民。
刘景仁自雷州别二亲还永丰过白沙赠之
作者：陈献章
朝代：明

何处寒笳动晓风，江门别舸太匆匆。半肩不是雷阳物，何得雷阳在梦中。
刘进盛书来劝著述用旧韵答之
作者：陈献章
朝代：明

一入商量便作疑，可堪垂老更求知。追陪水月惟须酒，管勾风光却要诗。孟子生忧传道废，仲尼不怕著书迟。青天试问东南上，何处凌空拄杖飞。
初晴
作者：陈献章
朝代：明

初晴楼上燕飞飞，楼下歌人白苧衣。一曲未终花落去，满林啼鸟送春归。
初秋夜
作者：陈献章
朝代：明

四时相代谢，已度一日秋。风吹露下叶，月照水边楼。尧舜今当御，巢由竟媚幽。山灵邀梦去，昨夜又罗浮。自我不出户，岁星今十周。丹砂求未遂，绿鬓去难留。时节来将晚，山河值早秋。西风捲雨去，星月满池流。
初秋夜·其一
作者：陈献章
朝代：明

四时相代谢，已度一日秋。风吹露下叶，月照水边楼。尧舜今当御，巢由竟媚幽。山灵邀梦去，昨夜又罗浮。
初秋夜·其二
作者：陈献章
朝代：明

自我不出户，岁星今十周。丹砂求未遂，绿鬓去难留。时节来将晚，山河值早秋。西风捲雨去，星月满池流。
别廷实张主事
作者：陈献章
朝代：明

万丈祝融何处山，三年碧玉梦相关。多少画工传不去，都没贤今画幅宽。
别意
作者：陈献章
朝代：明

江阁醒眠秋正凉，西风残漏转离肠。不知天道平分未，巳觉人间一夜长。
别榄山
作者：陈献章
朝代：明

罗浮山色眼中来，老子心情不易裁。高浪不惊南海舶，白云聊共榄山杯。未知竹径留人否，那问天公著雨催。主人更道秋来好，收拾黄花待我回。
别苍梧席间呈谢大参段都阃
作者：陈献章
朝代：明

苍梧城中三日雨，晓坐肩舆辞两府。参西藩者谢大夫，枉与段侯同出祖。麻衣搭飒滥西席，对坐一文兼一武。三人相逢岂易得，一金便作华筵主。酒酣拥盖回仙亭，立马苍茫别容与。
制布裘成偶题寄黎雪青
作者：陈献章
朝代：明

海布剪黄云，岭绵庄白雪。制为道人衣，方直无周折。吾老不出门，躬耕慕冀缺。黄昏披此裘，坐望梅村月。美人遗我酒，小酌三杯烈。半酣发浩歌，声光真朗彻。是身如虚空，乐矣生灭灭。
前菊会
作者：陈献章
朝代：明

荒村开紫菊，细雨隔苍梧。漂泊逢山鬼，归来觅酒徒。佳期宾不赴，幽赏子何孤。为罚南山老，青钱买百壶。
剡溪
作者：陈献章
朝代：明

剡曲溪中双桨鸣，老翁访戴是虚名。雪消月出归来夜，只有诗情与世情。
力疾书慈元庙碑记
作者：陈献章
朝代：明

北窗一榻羲皇前，青灯碧玉眠三年，慈元落落吾所怜。两崖山高青阁天，崖门之水常涓涓，一碑今为东山传。虚言不扶名教颠，久病江湖落日前，呜呼此意谁与言。
动星隐钓西南沙
作者：陈献章
朝代：明

一蓑归去钓秋江，泛酒春鸥白一双。若比桐江还胜概，任是神仙也括囊。
北溪容球来访答之
作者：陈献章
朝代：明

孤月正酣东阁睡，清风又到北溪船。看君迥出诸客右，问我何如十载前。剑气烛天堪引望，桃花照眼未须怜。山中碧玉仙家物，已證先生作睡仙。三月风光遍海埏，谁家园里棹觥船。一身燮理三杯内，万古乾坤半醉前。几度寄书言自爱，何人挈榼荷相怜。自从托契中山后，却笑他仙是鬼仙。
北溪容球来访答之·其一
作者：陈献章
朝代：明

孤月正酣东阁睡，清风又到北溪船。看君迥出诸客右，问我何如十载前。剑气烛天堪引望，桃花照眼未须怜。山中碧玉仙家物，已證先生作睡仙。
北溪容球来访答之·其二
作者：陈献章
朝代：明

三月风光遍海埏，谁家园里棹觥船。一身燮理三杯内，万古乾坤半醉前。几度寄书言自爱，何人挈榼荷相怜。自从托契中山后，却笑他仙是鬼仙。
午睡起
作者：陈献章
朝代：明

道人本自畏炎炎，一榻清风捲昼帘。无奈华胥留不得，起凭香几读《楞严》。
半江十咏为谢德明赋
作者：陈献章
朝代：明

江湖城市气交吞，谁放兰舟系柳根。肯与渔翁通水界，白头破浪在江门。独速溪边舞短蓑，月明醉影共婆娑。手中握得桐江线，钓破江天不要多。水面烟浓白鸟低，数峰青锁夕阳西。隔波莫是仙源否，恰到波心路已迷。隔波晴色袅孤烟，万树桃花锦一川。夜半天风吹海立，探花人在半江船。水到江心五百弓，白鸥双起雁孤冲。竹篙点碎菰蒲月，如此风光我共公。画纸敲针一杜诗，水生花落两天机。西风捲市尘高起，也到江心不解飞。溪槎汎汎月中眠，横占波间一半天。何许少年三五辈，夜深邻舫叫摊钱。碧海云深鹤梦劳，人间无地著卢敖。不知居士曾来否，试向波心问小舠。醉则高歌醒复悲，老仙那有独醒时。江间波浪三千顷，都与回公入酒卮。半江秋水映斜阳，几个神仙坐水旁。酒是逡巡花顷刻，一尊韩愈对韩湘。
半江十咏为谢德明赋·其一
作者：陈献章
朝代：明

江湖城市气交吞，谁放兰舟系柳根。肯与渔翁通水界，白头破浪在江门。
半江十咏为谢德明赋·其七
作者：陈献章
朝代：明

溪槎汎汎月中眠，横占波间一半天。何许少年三五辈，夜深邻舫叫摊钱。
半江十咏为谢德明赋·其三
作者：陈献章
朝代：明

水面烟浓白鸟低，数峰青锁夕阳西。隔波莫是仙源否，恰到波心路已迷。
半江十咏为谢德明赋·其九
作者：陈献章
朝代：明

醉则高歌醒复悲，老仙那有独醒时。江间波浪三千顷，都与回公入酒卮。
半江十咏为谢德明赋·其二
作者：陈献章
朝代：明

独速溪边舞短蓑，月明醉影共婆娑。手中握得桐江线，钓破江天不要多。
半江十咏为谢德明赋·其五
作者：陈献章
朝代：明

水到江心五百弓，白鸥双起雁孤冲。竹篙点碎菰蒲月，如此风光我共公。
半江十咏为谢德明赋·其八
作者：陈献章
朝代：明

碧海云深鹤梦劳，人间无地著卢敖。不知居士曾来否，试向波心问小舠。
半江十咏为谢德明赋·其六
作者：陈献章
朝代：明

画纸敲针一杜诗，水生花落两天机。西风捲市尘高起，也到江心不解飞。
半江十咏为谢德明赋·其十
作者：陈献章
朝代：明

半江秋水映斜阳，几个神仙坐水旁。酒是逡巡花顷刻，一尊韩愈对韩湘。
半江十咏为谢德明赋·其四
作者：陈献章
朝代：明

隔波晴色袅孤烟，万树桃花锦一川。夜半天风吹海立，探花人在半江船。
华山飞翠
作者：陈献章
朝代：明

何处青天外，穹然起一丘。山名疑属我，诗景尽归楼。九夏云长润，千岩翠欲流。野夫好游走，衰病只罗浮。
华盖仙踪为谢布政作时谢已物故
作者：陈献章
朝代：明

华盖山头云起时，群仙云里谢弹棋。谢公不用登山屐，借得千秋一鹤归。
南安赠龙溪李知县
作者：陈献章
朝代：明

玉枕山前逢使君，西风吹破玉台巾。手中玉斝休辞醉，鬓脚黄花别是春。凤历流年供俯仰，龙溪他日看经纶。凭君若见蒙庵老，为说于今白发新。
南归寄乡旧
作者：陈献章
朝代：明

家在桃源里，龙溪是假名。蕉衫溪女窄，木屐市郎轻。生酒鲟鱼脍，边垆蚬子羹。行窝堪处处，只少邵先生。居士旧茅斋，萧然倚玉台。独寻寺里去，每到日西回。鱼跃水萍破，风推岩户开。小桥残板在，长讶有人来。省事除烦恼，端居养静虚。栽花终恨少，饮酒不留馀。山径儿吹笛，村田妇把锄。殷勤谢闾里，胜事莫相疏。碧草东西埭，黄鹂远近山。岩春花气足，檐日鸟声閒。文字虚堆几，园林不设关。一条烟际路，朝往暮来还。江边逢野叟，叉手问官名。立雀黄牛近，衔鱼白鹭腥。西田馀故宅，北崦多新茔。驻马斜阳外，悽然感废兴。山童呼犬出，狂走狺诸孙。乳鸭争嬉水，寒牛不出村。墟烟浮树杪，田水到桑根。邻叟忻相遇，笑谈忘日曛。自爱愚公谷，谁过野老家。时依当户竹，閒数上墙花。鸟立溪槎静，牛争崦路斜。怀中娇小女，学语解呼爷。紫水团沙北，黄云古刹东。楼吞沧海日，幔卷玉台风。物色求钟鼎，丹砂访葛洪。芙蓉开十丈，天际白龙宫。出处有分付，将非人所能。君看飞鸟辈，谁不顾高腾。放意三杯酒，留情半夜灯。韦丹非俗吏，灵澈自高僧。沙渠风日美，弄水爱群儿。花落莺犹语，春归蝶未知。惜芳心未已，高咏社公祠。四序每如此，独忧无乃痴。
南归寄乡旧·其一
作者：陈献章
朝代：明

家在桃源里，龙溪是假名。蕉衫溪女窄，木屐市郎轻。生酒鲟鱼脍，边垆蚬子羹。行窝堪处处，只少邵先生。
南归寄乡旧·其七
作者：陈献章
朝代：明

自爱愚公谷，谁过野老家。时依当户竹，閒数上墙花。鸟立溪槎静，牛争崦路斜。怀中娇小女，学语解呼爷。
南归寄乡旧·其三
作者：陈献章
朝代：明

省事除烦恼，端居养静虚。栽花终恨少，饮酒不留馀。山径儿吹笛，村田妇把锄。殷勤谢闾里，胜事莫相疏。
南归寄乡旧·其九
作者：陈献章
朝代：明

出处有分付，将非人所能。君看飞鸟辈，谁不顾高腾。放意三杯酒，留情半夜灯。韦丹非俗吏，灵澈自高僧。
南归寄乡旧·其二
作者：陈献章
朝代：明

居士旧茅斋，萧然倚玉台。独寻寺里去，每到日西回。鱼跃水萍破，风推岩户开。小桥残板在，长讶有人来。
南归寄乡旧·其五
作者：陈献章
朝代：明

江边逢野叟，叉手问官名。立雀黄牛近，衔鱼白鹭腥。西田馀故宅，北崦多新茔。驻马斜阳外，悽然感废兴。
南归寄乡旧·其八
作者：陈献章
朝代：明

紫水团沙北，黄云古刹东。楼吞沧海日，幔卷玉台风。物色求钟鼎，丹砂访葛洪。芙蓉开十丈，天际白龙宫。
南归寄乡旧·其六
作者：陈献章
朝代：明

山童呼犬出，狂走狺诸孙。乳鸭争嬉水，寒牛不出村。墟烟浮树杪，田水到桑根。邻叟忻相遇，笑谈忘日曛。
南归寄乡旧·其十
作者：陈献章
朝代：明

沙渠风日美，弄水爱群儿。花落莺犹语，春归蝶未知。惜芳心未已，高咏社公祠。四序每如此，独忧无乃痴。
南归寄乡旧·其四
作者：陈献章
朝代：明

碧草东西埭，黄鹂远近山。岩春花气足，檐日鸟声閒。文字虚堆几，园林不设关。一条烟际路，朝往暮来还。
南归途中先寄诸乡友
作者：陈献章
朝代：明

我家久住龙溪上，说著龙溪便有情。荔子不将梨斗美，沙螺休与蟹争衡。江村妇女蕉衫窄，市巷儿郎木屐轻。漫兴诗多谁和我，樽前忙杀马先生。不分宾主共林塘，脱下朝衫作道装。酒为老夫开瓮盎，茗和春露滴旗鎗。津头水满鸳鸯下，墙背风来枳壳香。何处与君拚坐久，万株花里小藜床。
南归途中先寄诸乡友·其一
作者：陈献章
朝代：明

我家久住龙溪上，说著龙溪便有情。荔子不将梨斗美，沙螺休与蟹争衡。江村妇女蕉衫窄，市巷儿郎木屐轻。漫兴诗多谁和我，樽前忙杀马先生。
南归途中先寄诸乡友·其二
作者：陈献章
朝代：明

不分宾主共林塘，脱下朝衫作道装。酒为老夫开瓮盎，茗和春露滴旗鎗。津头水满鸳鸯下，墙背风来枳壳香。何处与君拚坐久，万株花里小藜床。
南海祠下短述
作者：陈献章
朝代：明

虎门千顷雪翻腾，中有长鲸鼓鬣行。看弄渔舟移白日，欲抛尘土住沧溟。江西不得誇彭蠡，李白何须醉洞庭。天际有山皆古色，水边无树不秋声。一春桃李风吹尽，万里乾坤雨洗清。画舫乘空书卷白，晴霞映水布衣明。不辞海上儿童识，亦有祠前老树精。岁岁放歌来此地，晚年偏喜不簪缨。
南雄读罗一峰记书院文
作者：陈献章
朝代：明

丘坟何处草离离，千里湖西梦觉时。落日小池桥上路，催人下马读残碑。
南霁云
作者：陈献章
朝代：明

万人回首看浮屠，肯讯将军跃马呼。谁续睢阳三日命，进明先斩后擒胡。
卜室大云山
作者：陈献章
朝代：明

云屋久住大云山，我亦云中借半间。未愁此地云封浅，拟带朱陵一洞还。
卜居茶井
作者：陈献章
朝代：明

海鸟回翔何处归，海山春到白龙西。欲搏九万无风力，认著昆崙便托栖。
卜日修外海赤泥岭祖墓值雨
作者：陈献章
朝代：明

冬雨坟头蒿已生，年年披草祭清明。晚风吹落携锄艇，又听？辀隔水声。
卜日修外海赤泥岭祖墓值雨
作者：陈献章
朝代：明
体裁：七言绝句

冬雨坟头蒿已生，年年披草祭清明。晚风吹落携锄艇，又听�辀隔水声。
卧愚亭
作者：陈献章
朝代：明

何处水边堪此亭，偶从诗卷挹芳馨。小眠亭上真何意，大梦人间肯未醒。难以智愚分巧拙，尽教描画付丹青。老夫伏枕庐山下，头白于今未与名。
卧游上游庄
作者：陈献章
朝代：明

上游何处是，试唱上游歌。入涧花迷路，出门云满蓑。景胜开图画，春香醉绮罗。静对南冈顶，月明秋更多。
卧游上游庄湛民泽
作者：陈献章
朝代：明

上游洗足意如何，到我来时还放歌。秋半写空迷菊酒，月明舞烂钓江蓑。閒将野马为宾主，笑把山花当绮罗。人道上游真个好，上游固好遇人多。黄云之高高几何，黄云山人发浩歌。短响入云白雪曲，长裙拖地赤藤蓑。黄鹂自爱藏深谷，野鹤高飞出罻罗。山路相逢休问讯，山灵掩口笑何多。
卧游上游庄湛民泽·其一
作者：陈献章
朝代：明

上游洗足意如何，到我来时还放歌。秋半写空迷菊酒，月明舞烂钓江蓑。閒将野马为宾主，笑把山花当绮罗。人道上游真个好，上游固好遇人多。
卧游上游庄湛民泽·其二
作者：陈献章
朝代：明

黄云之高高几何，黄云山人发浩歌。短响入云白雪曲，长裙拖地赤藤蓑。黄鹂自爱藏深谷，野鹤高飞出罻罗。山路相逢休问讯，山灵掩口笑何多。
卧游罗浮 其一 登飞云
作者：陈献章
朝代：明

马上问罗浮，罗浮本无路。虚空一拍手，身在飞云处。白日何冥冥，乾坤一风雨。蓑笠将安之，徘徊四山暮。
卧游罗浮 其三 下黄龙
作者：陈献章
朝代：明

天风吹我笠，吹下黄龙顶。两手捉笠行，不知白日暝。赤松见我笑，却立千丈影。童子问赤松，云深各不领。
卧游罗浮 其二 度铁桥
作者：陈献章
朝代：明

一度一万丈，飞空本无铁。何名为飞空，道是安排绝。夜久天宇高，霜清万籁彻。手持青琅玕，坐弄碧海月。
卧游罗浮 其四 望罗浮
作者：陈献章
朝代：明

山大必有灵，土高岂无异。翠浮几千丈，日月东南翳。我寻五岳来，未问仙家事。绝顶望九州，衡山正西峙。
卧游罗浮·登飞云
作者：陈献章
朝代：明

马上问罗浮，罗浮本无路。虚空一拍手，身在飞云处。白日何冥冥，乾坤一风雨。蓑笠将安之，徘徊四山暮。一度一万丈，飞空本无铁。何名为飞空，道是安排绝。夜久天宇高，霜清万籁彻。手持青琅玕，坐弄碧海月。天风吹我笠，吹下黄龙顶。两手捉笠行，不知白日暝。赤松见我笑，却立千丈影。童子问赤松，云深各不领。山大必有灵，土高岂无异。翠浮几千丈，日月东南翳。我寻五岳来，未问仙家事。绝顶望九州，衡山正西峙。
即事
作者：陈献章
朝代：明

照眼春光烂不收，江亭一雨欲成秋。道人不是閒莺蝶，肯为阴晴一日愁。
即事
作者：陈献章
朝代：明

龙溪一片水，何处是真源。沈吟搔白首，伫立向黄昏。宿鸟争投树，归牛渐满村。少年谁氏子，歌吹隔江繁。
即席赋
作者：陈献章
朝代：明

夕风生微凉，池塘散月光。呼儿看酒具，待客饮江乡。月对歌筵徙，风拖舞袖长。人生行乐耳，归棹夜相将。
厓山哀歌亭
作者：陈献章
朝代：明

祠堂千顷压江波，张陆之名更可磨。只少当时文相国，一间亭子表哀歌。
厓山杂诗
作者：陈献章
朝代：明

寒云黯黯日模糊，南有苍厓对撚须。今夕孤舟不成寐，白鸥飞尽我跏趺。北风半夜卷沧溟，杖屦船头候晓晴。满目寒云吹不散，一帆细雨湿汤瓶。万古青山自落晖，白鸥穿破水云飞。孤舟江畔无情思，閒与儿童咏绿衣。北风何事更长吹，尽日孤帆逗水湄。吟遍天涯归未得，江神应爱石斋诗。
厓山杂诗·其一
作者：陈献章
朝代：明

寒云黯黯日模糊，南有苍厓对撚须。今夕孤舟不成寐，白鸥飞尽我跏趺。
厓山杂诗·其三
作者：陈献章
朝代：明

万古青山自落晖，白鸥穿破水云飞。孤舟江畔无情思，閒与儿童咏绿衣。
厓山杂诗·其二
作者：陈献章
朝代：明

北风半夜卷沧溟，杖屦船头候晓晴。满目寒云吹不散，一帆细雨湿汤瓶。
厓山杂诗·其四
作者：陈献章
朝代：明

北风何事更长吹，尽日孤帆逗水湄。吟遍天涯归未得，江神应爱石斋诗。
厓山看大忠祠竖柱阻风七日后发舟用旧韵
作者：陈献章
朝代：明

青青奇石草，上有牛羊躅。汹汹厓门水，远带汤瓶绿。浮云散孤屿，初日明村曲。言归辄风涛，无乃疑张陆。迟迟重迟迟，畏此波心木。
县主丁侯约游圭峰斋次以病不果赋此
作者：陈献章
朝代：明

笋舆欲出更夷犹，病入西风汗未收。书阁水云聊自晚，玉台霜月为谁秋。主翁爱客杯盘大，小吏鸣鞭道路愁。我有平生筋力在，不寻斋次碧峰头。
县取脚色
作者：陈献章
朝代：明

萧萧白发映春漪，脚色年来自不知。满眼江山难具报，只将年月载公移。
县送春至
作者：陈献章
朝代：明

四角圭田酒入唇，长官送我意何勤。莫言自有长春在，也共人间一岁春。
双凤石
作者：陈献章
朝代：明

双凤岩栖岂远而，玉台西望斗光垂。蓬莱水阔无因到，愿借山人一只骑。鬼凿寒岩万丈开，翩翩双凤忽飞来。而今石化孤鸾在，何处人间去不回。
双凤石·其一
作者：陈献章
朝代：明

双凤岩栖岂远而，玉台西望斗光垂。蓬莱水阔无因到，愿借山人一只骑。
双凤石·其二
作者：陈献章
朝代：明

鬼凿寒岩万丈开，翩翩双凤忽飞来。而今石化孤鸾在，何处人间去不回。
叠前韵寄乃子咨
作者：陈献章
朝代：明

少年谁授访之书，父子元来共广居。无极浑沦亲茂叔，西铭特达见横渠。名驹独步空凡马，一鹗高飞失众雏。想得趋庭诗礼罢，愕然木榻对盆蒲。耳目无交不展书，此身如在太清居。雪消炉焰冰消日，月到天心水到渠。一一园花都傍暖，飞飞江燕未将雏。好春好伴须行乐，束起松根七尺蒲。
叠前韵寄乃子咨·其一
作者：陈献章
朝代：明

少年谁授访之书，父子元来共广居。无极浑沦亲茂叔，西铭特达见横渠。名驹独步空凡马，一鹗高飞失众雏。想得趋庭诗礼罢，愕然木榻对盆蒲。
叠前韵寄乃子咨·其二
作者：陈献章
朝代：明

耳目无交不展书，此身如在太清居。雪消炉焰冰消日，月到天心水到渠。一一园花都傍暖，飞飞江燕未将雏。好春好伴须行乐，束起松根七尺蒲。
古有所思
作者：陈献章
朝代：明

采采红芳日欲斜，盈盈珠泪落天涯。东风忽搅篱前树，恼乱春愁只为花。
古椰寄周京
作者：陈献章
朝代：明

西来何处水，千里不平流。入海鱼龙喜，怀山草木愁。雨边明落日，石角上孤舟。寄语周京道，劳生不自由。
古耶道中有怀
作者：陈献章
朝代：明

翠烟浮陇麦初齐，社树青青独鸟啼。何处相思不相见，木棉花下水门西。
吊崖
作者：陈献章
朝代：明

天王舟楫浮南海，大将旌旗仆北风。义重君臣终死节，时来胡虏亦成功。身为左衽皆刘豫，志复中原有谢公。人众胜天非一日，西湖云掩鄂王宫。
吊李九渊
作者：陈献章
朝代：明

水竹更新主，风花失故权。夜台无起日，春草自流年。万有终归尽，千秋不必传。倒巾此相对，只有玉台山。
吊邹汝愚谪石城
作者：陈献章
朝代：明

少年为意尽峥嵘，谪死天涯二十春。旧雨不留花县榻，秋风还闪石城旌。儿啼母绝家何处，水宿山居路几程。人事每将天不定，文章何用博虚名。江月无光江水寒，角声杳杳夜漫漫。孤儿岁月初离乳，夫子风流尽盖棺。身后岂知名可贵，世间长苦路行难。鸱夷不乱当年计，还得云门枕上看。弱女孤儿哭作团，归槎渺渺倩谁看。乾坤敬士此邦伯，生死交情非长官。远陌不堪穷望眼，寸肠何直百忧端。欲陈薄奠无由致，园橘山蔬领一盘。脩短荣枯分各该，荒江落日为谁哀。词林当日人如梦，唐肆今朝马又来。功利纷纷难入手，乾坤滚滚负多才。若将祸福论天道，颠沛如公岂理哉。
吊邹汝愚谪石城·其一
作者：陈献章
朝代：明

少年为意尽峥嵘，谪死天涯二十春。旧雨不留花县榻，秋风还闪石城旌。儿啼母绝家何处，水宿山居路几程。人事每将天不定，文章何用博虚名。
吊邹汝愚谪石城·其三
作者：陈献章
朝代：明

弱女孤儿哭作团，归槎渺渺倩谁看。乾坤敬士此邦伯，生死交情非长官。远陌不堪穷望眼，寸肠何直百忧端。欲陈薄奠无由致，园橘山蔬领一盘。
吊邹汝愚谪石城·其二
作者：陈献章
朝代：明

江月无光江水寒，角声杳杳夜漫漫。孤儿岁月初离乳，夫子风流尽盖棺。身后岂知名可贵，世间长苦路行难。鸱夷不乱当年计，还得云门枕上看。
吊邹汝愚谪石城·其四
作者：陈献章
朝代：明

脩短荣枯分各该，荒江落日为谁哀。词林当日人如梦，唐肆今朝马又来。功利纷纷难入手，乾坤滚滚负多才。若将祸福论天道，颠沛如公岂理哉。
吊陈毅卿墓
作者：陈献章
朝代：明

微风松下起，落日照蜻蜓。絮酒知吾辈，春山忆毅卿。由来都大梦，终寄一浮萍。极目苍岑外，波涛满地生。
同马默斋候麦秀夫夜过白沙和韵
作者：陈献章
朝代：明

东风吹老桂花天，坐久寒生月下毡。见许夜深移艇过，笛声何处二更前。
后菊会
作者：陈献章
朝代：明

馀花留醉客，缺月到疏梧。我老真违世，人生各有徒。交游今日少，宇宙此亭孤。惯得趋时理，千金买一壶。
后菊会再次李九渊韵
作者：陈献章
朝代：明

黄花憎竞赏，人事夺幽期。长夜来寻醉，微霜落满枝。行藏深盏酒，风月小囊诗。长啸东轩下，苍髯白接䍦。留连杯酒下，重叠菊花期。熟犬知过客，寒蜂亦恋枝。溪山迥月色，香影入梅诗。地窄君休舞，倾斜尔接䍦。
后菊会再次李九渊韵·其一
作者：陈献章
朝代：明
体裁：五言律诗

黄花憎竞赏，人事夺幽期。长夜来寻醉，微霜落满枝。行藏深盏酒，风月小囊诗。长啸东轩下，苍髯白接䍦。
后菊会再次李九渊韵·其二
作者：陈献章
朝代：明
体裁：五言律诗

留连杯酒下，重叠菊花期。熟犬知过客，寒蜂亦恋枝。溪山迥月色，香影入梅诗。地窄君休舞，倾斜尔接䍦。
听李深之说绿护屏圣池歌
作者：陈献章
朝代：明

天风吹断云冥冥，阴崖露滴池水清。牧童投竿蛟龙怒，空山白日雷霆惊。好事何人解寻觅，李生为我言历历。安得健步上峥嵘，万里直见沧波横。更凭猛手碎嵯峨，一径密绕青松多。池旁是我安乐窝，近者青松远沧波，红尘溷溷如吾何。
听秀夫诵定山先生之作
作者：陈献章
朝代：明

高格英风忽两联，故人耳顺是今年。谁还敢拟三千首，我也前知八百仙。淡淡菊花秋满把，陶陶松蚁日高眠。定山倘许吾扳驾，突过尧夫击壤前。
吴主簿诗主簿名则宣平人吴黄门仕伟之父也 其一 军门止杀
作者：陈献章
朝代：明

泣罪天应见，坑降地不知。自然殃庆至，天道不须疑。
吴主簿诗主簿名则宣平人吴黄门仕伟之父也 其三 卜筑西溪
作者：陈献章
朝代：明

主簿能经济，中年未乞身。西溪看卜筑，知是宴眠人。
吴主簿诗主簿名则宣平人吴黄门仕伟之父也 其二 过与弗取
作者：陈献章
朝代：明

百世高公绰，千金谢鲁连。胸中无雅度，胜事竟谁传。
吴主簿诗主簿名则宣平人吴黄门仕伟之父也·军门止杀
作者：陈献章
朝代：明

泣罪天应见，坑降地不知。自然殃庆至，天道不须疑。百世高公绰，千金谢鲁连。胸中无雅度，胜事竟谁传。主簿能经济，中年未乞身。西溪看卜筑，知是宴眠人。
吴明府约过庐山不果使人送菊酒至用世卿韵答之
作者：陈献章
朝代：明

合是先生酒处偏，菊边月下不能眠。儿歌野酌三杯后，花近藜床二尺前。大块了空无极眼，濂溪分付小圆圈。长官解记庐山否，略欠庐山一日缘。
吴村吊庄节妇墓
作者：陈献章
朝代：明

豺虎何由近，风涛浩若无。行人看墓榜，英爽在清都。江暝云长合，原寒草不枯。乾坤不朽事，持此报君夫。此里有此墓，千年亦不磨。世方逐蔡琰，吾甚敬曹娥。淫盗死殊色，良人及逝波。江翻练裙带，激烈有遗歌。
吴村吊庄节妇墓·其一
作者：陈献章
朝代：明

豺虎何由近，风涛浩若无。行人看墓榜，英爽在清都。江暝云长合，原寒草不枯。乾坤不朽事，持此报君夫。
吴村吊庄节妇墓·其二
作者：陈献章
朝代：明

此里有此墓，千年亦不磨。世方逐蔡琰，吾甚敬曹娥。淫盗死殊色，良人及逝波。江翻练裙带，激烈有遗歌。
吴瑞卿送菊用东坡韵答之
作者：陈献章
朝代：明

江山摇落见霜葩，枕畔香风到细丫。不是先生爱孤寂，人间回首已无花。
吴节妇
作者：陈献章
朝代：明

江山逢此会，真地作光辉。路转扶溪北，山来越岭西。春光流圣泽，明月照霜帷。碧玉遥相贺，云中卧赋诗。
周京闻母丧归吊以是诗
作者：陈献章
朝代：明

万里无归耗，形将一木亲。遗言入肝肺，真得太夫人。
周侍御文化将访白沙阻风江上连日以诗迓之
作者：陈献章
朝代：明

长风不打画船回，更为山灵扫玉台。走马城中具茶果，青天白日绣衣来。将晴积雨此何时，我病山中久不知。骢马今朝在何处，江边人吏望旌旗。昔者吾闻周柱史，青牛紫气出函关。有心来鼓南溟柁，信息朝来已到山。
周侍御文化将访白沙阻风江上连日以诗迓之·其一
作者：陈献章
朝代：明

长风不打画船回，更为山灵扫玉台。走马城中具茶果，青天白日绣衣来。
周侍御文化将访白沙阻风江上连日以诗迓之·其三
作者：陈献章
朝代：明

昔者吾闻周柱史，青牛紫气出函关。有心来鼓南溟柁，信息朝来已到山。
周侍御文化将访白沙阻风江上连日以诗迓之·其二
作者：陈献章
朝代：明

将晴积雨此何时，我病山中久不知。骢马今朝在何处，江边人吏望旌旗。
周文都伍伯饶马玄真诸友约钓河豚值雨弗果伯饶复遣人来约答之时玄真文都在病
作者：陈献章
朝代：明

七月十日秋正来，渔翁夜上临江台。斜风细雨不归去，若个玄真安在哉。秋入江门风怒号，江水未落涛头高。晴明三五君须记，月下溪边迟小舠。河豚正美周郎病，玄真不出公奈何。丝纶一握三千丈，独钓东溟雨满蓑。
周文都伍伯饶马玄真诸友约钓河豚值雨弗果伯饶复遣人来约答之时玄真文都在病·其一
作者：陈献章
朝代：明

七月十日秋正来，渔翁夜上临江台。斜风细雨不归去，若个玄真安在哉。
周文都伍伯饶马玄真诸友约钓河豚值雨弗果伯饶复遣人来约答之时玄真文都在病·其三
作者：陈献章
朝代：明

河豚正美周郎病，玄真不出公奈何。丝纶一握三千丈，独钓东溟雨满蓑。
周文都伍伯饶马玄真诸友约钓河豚值雨弗果伯饶复遣人来约答之时玄真文都在病·其二
作者：陈献章
朝代：明

秋入江门风怒号，江水未落涛头高。晴明三五君须记，月下溪边迟小舠。
周方伯至白沙
作者：陈献章
朝代：明

天上客来寻故人，江门月下足音闻。便传一点江门信，逢著桃源且问津。
周镐送白菊乞诗
作者：陈献章
朝代：明

陶令黄金绕舍，君家白玉满园。千古清风庐阜，几丛细雨江门。微醉不须酩酊，半开莫待离披。安得季芳与语，相思欲寄一枝。白菊偏宜素发，青山只对苍颜。咽罢秋香满腹，风吹不到长安。
周镐送白菊乞诗·其一
作者：陈献章
朝代：明

陶令黄金绕舍，君家白玉满园。千古清风庐阜，几丛细雨江门。
周镐送白菊乞诗·其三
作者：陈献章
朝代：明

白菊偏宜素发，青山只对苍颜。咽罢秋香满腹，风吹不到长安。
周镐送白菊乞诗·其二
作者：陈献章
朝代：明

微醉不须酩酊，半开莫待离披。安得季芳与语，相思欲寄一枝。
命孙田
作者：陈献章
朝代：明

新开斥卤走通川，剩种乌穧益税钱。士不居官终爱国，孙当从祖是名田。幸生天下承平日，屡见人间大有年。从此不须忧俯仰，茆斋向暖抱孙眠。
和世卿
作者：陈献章
朝代：明

山霭霏霏碧满蓑，清风不奈俗尘何。人间久矣无高凤，何处如今楚凤歌。
和世卿
作者：陈献章
朝代：明

越山楚山皆白云，楚越如今不必分。三十六峰同一样，不如何处武夷君。草树云霞亦假名，高斋何处不先生。解寻正路宫墙下，榜也如今是典刑。
和世卿·其一
作者：陈献章
朝代：明

越山楚山皆白云，楚越如今不必分。三十六峰同一样，不如何处武夷君。
和世卿·其二
作者：陈献章
朝代：明

草树云霞亦假名，高斋何处不先生。解寻正路宫墙下，榜也如今是典刑。
和世卿留别韵
作者：陈献章
朝代：明

笑索南枝冷未禁，诗情翻益别情深。杯中涕泪知郊意，手里推敲失岛心。赤壁去看横白鹤，大厓不著买黄金。山僧许借山房睡，只许僧分月一寻。白首山中病不禁，百年愚计谩成深。四千客路旁人笑，去位忧端各此心。何限诗留何限意，一囊书当一囊金。江门细路细如线，端为高轩广尺寻。
和世卿留别韵·其一
作者：陈献章
朝代：明

笑索南枝冷未禁，诗情翻益别情深。杯中涕泪知郊意，手里推敲失岛心。赤壁去看横白鹤，大厓不著买黄金。山僧许借山房睡，只许僧分月一寻。
和世卿留别韵·其二
作者：陈献章
朝代：明

白首山中病不禁，百年愚计谩成深。四千客路旁人笑，去位忧端各此心。何限诗留何限意，一囊书当一囊金。江门细路细如线，端为高轩广尺寻。
和元夕客中韵
作者：陈献章
朝代：明

人间乐事此宵同，高坐春风一苇中。无地张灯聊对酒，是时闻雨不开蓬。推敲一字须公得，剪刻千门亦女工。厌见乾坤多事在，纷纷万有不如空。
和刘柴桑寄袁道见怀一峰之意
作者：陈献章
朝代：明

当年台城会，执手多踟蹰。四海一为别，寒暑逝不居。远意属罗浮，举头望匡庐。胡然金牛谷，奄忽成丘墟。蜕骨归复土，灵衿存为畬。庶几百代下，攀驾以忘劬。袁侯西江英，好德眼中无。尺素每欲近，十年不作疏。磨剑患不快，快则随所须。永愿磨此心，恢恢快剑如。
和娄侍御
作者：陈献章
朝代：明

偶与梅花作主宾，旋将幽意托龙唇。曲中若有千年调，也要先生会入神。
和子长民泽论诗寄兴罗浮之作
作者：陈献章
朝代：明

飞云干老梦，拉伴骋遥临。挥手谢人世，闻歌生我心。今年春又过，何处洞还深。相忆山楼暮，依依向远岑。
和尚石
作者：陈献章
朝代：明

舟楫行天上，斜晖卷浪花。回流忽吞吐，鸣橹极呕哑。便可通星汉，还堪著钓槎。云根僧一个，疑我不袈裟。
和景浮游山
作者：陈献章
朝代：明

树底樵歌鸟欲飞，涧边苔色上人衣。碧云洞杳春萝合，紫蕨山深旧路微。问我行藏今老大，伴人游走只童儿。采芳莫道无年少，领得浓香满袖归。青云偶共白云飞，白云閒映山人衣。一路风光春淡泊，隔林烟霭昼霏微。江山到我无前辈，造物磨人是小儿。花下一壶休泻尽，明朝留得送春归。
和景浮游山·其一
作者：陈献章
朝代：明

树底樵歌鸟欲飞，涧边苔色上人衣。碧云洞杳春萝合，紫蕨山深旧路微。问我行藏今老大，伴人游走只童儿。采芳莫道无年少，领得浓香满袖归。
和景浮游山·其二
作者：陈献章
朝代：明

青云偶共白云飞，白云閒映山人衣。一路风光春淡泊，隔林烟霭昼霏微。江山到我无前辈，造物磨人是小儿。花下一壶休泻尽，明朝留得送春归。
和杨龟山此日不再得韵
作者：陈献章
朝代：明

能饥谋艺稷，冒寒思植桑。少年负奇气，万丈磨青苍。梦寐见古人，慨然悲流光。吾道有宗主，千秋朱紫阳。说敬不离口，示我入德方。义利分两途，析之极毫芒。圣学信匪难，要在用心臧。善端日培养，庶免物欲戕。道德乃膏腴，文辞固秕糠。俯仰天地间，此身何昂藏。胡能追轶驾，但能漱馀芳。持此木钻柔，其如磐石刚。中夜揽衣起，沉吟独徬徨。圣途万里馀，发短心苦长。及此岁未暮，驱车适康庄。行远必自迩，育德贵含章。迩来十六载，灭迹声利场。闭门事探讨，蜕俗如驱羊。隐几一室内，兀兀同坐忘。那知颠沛中，此志竟莫强。譬如济巨川，中道夺我航。顾兹一身小，所系乃纲常。枢纽在方寸，操舍决存亡。胡为谩役役，斲丧良可伤。愿言各努力，大海终回狂。
和林子逢至白沙
作者：陈献章
朝代：明

一样春风几样花，乾坤分付各生涯。如今著我沧江上，只有秋香扑钓槎。
和梅侍御见寄
作者：陈献章
朝代：明

飞盖凌沧溟，高台拂朱鸟。乾坤一水浮，日月双轮绕。尘埃纷局促，正坐眼孔小。景山千丈松，慰我冰雪皎。万里一春风，东西逐騕袅。故人子罗子，仙鹤归华表。暮雨江门舟，含悽问封草。假令鲍叔在，一士亦不少。谁云越台近，举目河山杳。冥冥白沙坞，云烟共昏晓。
和王士衡韵
作者：陈献章
朝代：明

岂有文章播两京，滥竽今古笑虚名。老狂莫道生来僻，小睡犹须学得成。千顷白云封古洞，几茎秋发映疏棂。梅窗昨夜光璀璨，疑为南枝一两星。
和答姚主事
作者：陈献章
朝代：明

问我平生遗我诗，清风明月想襟期。此心若道元无事，似我江门看水时。
和答李子长见寄
作者：陈献章
朝代：明

贤圣由来病有之，那堪一病屡移时。心宽不怕思眠早，性慢终应得老迟。白首喜同湛雨坐，青灯细话子长诗。定山却喜刘文靖，贤辈如何都不思。
和答林方伯待用春日见寄
作者：陈献章
朝代：明

对花把酒春无几，寡欲安心老合知。病过冬春还引望，中天月色几盈亏。旧雨春归莺不知，雨情莺老落花时。月露滴开莺眼膜，乾坤不了一盈亏。
和答林方伯待用春日见寄·其一
作者：陈献章
朝代：明

对花把酒春无几，寡欲安心老合知。病过冬春还引望，中天月色几盈亏。
和答林方伯待用春日见寄·其二
作者：陈献章
朝代：明

旧雨春归莺不知，雨情莺老落花时。月露滴开莺眼膜，乾坤不了一盈亏。
和答林郡博缉熙将至严州见寄二首
作者：陈献章
朝代：明

二十年前别帝畿，而今衰鬓各成丝。人情未易分真伪，世路终当虑险夷。有要但看无欲止，知几端在履霜时。严州刚遇思齐地，肯放长竿到手迟。四方冠盖客京畿，多少年光入鬓丝。笑语山僧还揭谛，可胜斯道落吾伊。缉熙许我过无定，万丈飞云一武夷。千里相思频作梦，严州谁问到官迟。
和答林郡博缉熙将至严州见寄二首·其一
作者：陈献章
朝代：明

二十年前别帝畿，而今衰鬓各成丝。人情未易分真伪，世路终当虑险夷。有要但看无欲止，知几端在履霜时。严州刚遇思齐地，肯放长竿到手迟。
和答林郡博缉熙将至严州见寄二首·其二
作者：陈献章
朝代：明

四方冠盖客京畿，多少年光入鬓丝。笑语山僧还揭谛，可胜斯道落吾伊。缉熙许我过无定，万丈飞云一武夷。千里相思频作梦，严州谁问到官迟。
和答王佥宪乐用
作者：陈献章
朝代：明

春在城中不见春，城中春不是长春。湛生羞作春风面，故向人间更避人。静处春生动处春，一家春化万家春。公今料理春来处，便是乾坤造化人。春王正月众家春，望柳寻花我自春。先生欲学程明道，莫厌寻花傍柳人。一物春知物物春，一年春亦万年春。总在乾坤形气内，敢诬当世谓无人。
和答王佥宪乐用·其一
作者：陈献章
朝代：明

春在城中不见春，城中春不是长春。湛生羞作春风面，故向人间更避人。
和答王佥宪乐用·其三
作者：陈献章
朝代：明

春王正月众家春，望柳寻花我自春。先生欲学程明道，莫厌寻花傍柳人。
和答王佥宪乐用·其二
作者：陈献章
朝代：明

静处春生动处春，一家春化万家春。公今料理春来处，便是乾坤造化人。
和答王佥宪乐用·其四
作者：陈献章
朝代：明

一物春知物物春，一年春亦万年春。总在乾坤形气内，敢诬当世谓无人。
和罗服周对菊见寄
作者：陈献章
朝代：明

春来苦不早，春去常愿迟。嗟哉造化机，万物安得知。岁晏菊始吐，鲜鲜在东篱。不污桃李尘，永续徵君诗。
和罗洗马韵
作者：陈献章
朝代：明

五十东溟始愿违，安知不是慕甘肥。今朝怕上花衢马，犹恐黄尘染素衣。
和郭主簿寄庄定山
作者：陈献章
朝代：明

青松出乔木，遥望十里阴。少年不结友，岁暮怀同襟。同襟问为谁，定山携一琴。悠然一鼓之，不辩古与今。在昔经江东，多士予所钦。论交一觞酒，惟我与子斟。岂意千载下，复此闻韶音。我病不出户，何时还盍簪。茫茫宇宙内，与此契其深。
和陶 其一 移居
作者：陈献章
朝代：明

万金论买邻，千金论买宅。岂不念子孙，而以营朝夕。长揖都会里，来趋白沙役。壤地何必广，吾其寄一席。邻曲弥乐今，园林尚怀昔。吾志在择善，无然复离析。
和陶 其二 移居
作者：陈献章
朝代：明

留连脯时酒，吟咏古人诗。夕阳傍秋菊，采之复采之。采之欲遗谁，将以赠所思。所思在何许，千古不同时。四海倘不逢，吾宁独去兹。愿言秉孤贞，勿为时所欺。
和陶 归田园三首 其一
作者：陈献章
朝代：明
体裁：古风

我始惭名羁，长揖归故山。故山樵采深，焉知世上年。是名鸟抢榆，非曰龙潜渊。东篱采霜菊，两渚收菰田。游目高原外，披怀深树间。禽鸟鸣我后，鹿豕游我前。泠泠玉台风，漠漠圣池烟。閒持一觞酒，欢饮忘华颠。逍遥复逍遥，白云如我閒。乘化以归尽，斯道古来然。
和陶 归田园三首 其三
作者：陈献章
朝代：明
体裁：古风

近来织畚徒，城市售者希。朝从东皋耕，夕望西岩归。贫妇业纺绩，灯下成岁衣。但令家温饱，不问我行违。
和陶 归田园三首 其二
作者：陈献章
朝代：明
体裁：古风

高人谢名利，良马罢羁鞅。归耕吾岂羞，贪得而妄想。今年秋又熟，欢呼负禾往。商量大作社，连村集少长。但忧村酒少，不充侬量广。醉即拍手歌，东西卧林莽。
和陶·九日閒居
作者：陈献章
朝代：明

无钱抚秋菊，向夕凉风生。谁为白衣者，颇识江州名。映杯碧水净，曜日丹葩明。天际雁孤去，草根虫一声。荏苒委时节，裴徊阅年龄。兴来发长叹，意尽还一倾。俭德苟不惭，厚禄安可荣。白首希高贤，清谣渺遗情。人生亦易足，何必勤无成。
和陶·归田园三首
作者：陈献章
朝代：明

我始惭名羁，长揖归故山。故山樵采深，焉知世上年。是名鸟抢榆，非曰龙潜渊。东篱采霜菊，两渚收菰田。游目高原外，披怀深树间。禽鸟鸣我后，鹿豕游我前。泠泠玉台风，漠漠圣池烟。閒持一觞酒，欢饮忘华颠。逍遥复逍遥，白云如我閒。乘化以归尽，斯道古来然。高人谢名利，良马罢羁鞅。归耕吾岂羞，贪得而妄想。今年秋又熟，欢呼负禾往。商量大作社，连村集少长。但忧村酒少，不充侬量广。醉即拍手歌，东西卧林莽。近来织畚徒，城市售者希。朝从东皋耕，夕望西岩归。贫妇业纺绩，灯下成岁衣。但令家温饱，不问我行违。
和陶·怀古田舍
作者：陈献章
朝代：明

君子固有忧，不在贱与贫。农事久不归，道路竟徒勤。青阳动芳草，白日悲行人。沮溺去千载，相知恒若新。出门转穷厄，得已聊一欣。甘雨濡夕畛，繁花幕春津。独往亦何乐，耦耕多近邻。百年鼎鼎流，永从耕凿民。
和陶·移居
作者：陈献章
朝代：明

万金论买邻，千金论买宅。岂不念子孙，而以营朝夕。长揖都会里，来趋白沙役。壤地何必广，吾其寄一席。邻曲弥乐今，园林尚怀昔。吾志在择善，无然复离析。留连脯时酒，吟咏古人诗。夕阳傍秋菊，采之复采之。采之欲遗谁，将以赠所思。所思在何许，千古不同时。四海倘不逢，吾宁独去兹。愿言秉孤贞，勿为时所欺。
和陶·饮酒
作者：陈献章
朝代：明

木犀冷于菊，更后十日开。清风吹芳香，芳香袭人怀。千回咽入腹，五内无一乖。虽靡鸾凤吟，亦有鹪鹩栖。昔者东篱饮，百榼醉如泥。那知此日花，复与此酒谐。一曲尽一杯，酩酊花间迷。赤脚步明月，酒尽吾当回。
和靖爱梅
作者：陈献章
朝代：明

懊恼梅花未有诗，孤山马上又攒眉。后人拈出前人句，作者元来自不知。
和鹿步韵
作者：陈献章
朝代：明

黑甜一枕鼻呼雷，江浪如山梦里来。乾坤何处留双眼，不向三洲鹿步开。
咏鹤
作者：陈献章
朝代：明

孤山赤壁两茫茫，疏柳江边一草堂。尘世事多黄发老，仙禽真对缟衣郎。风传蕙帐声犹袅，月落芝田影渐长。却怕茶烟生一缕，等閒飞去碧沙旁。
哭景旸
作者：陈献章
朝代：明

诘杙为楹四十秋，才醒一梦便长休。名登鼎甲死亦枉，老抚诸孤病只愁。影翳山楼痰吐夜，寒生老屋病交秋。渡中短纸谁封附，远大为词解我忧。
哭景旸·其一
作者：陈献章
朝代：明

诘杙为楹四十秋，才醒一梦便长休。名登鼎甲死亦枉，老抚诸孤病只愁。
哭景旸·其二
作者：陈献章
朝代：明

影翳山楼痰吐夜，寒生老屋病交秋。渡中短纸谁封附，远大为词解我忧。
喜何竹窗重过白沙话旧赠之
作者：陈献章
朝代：明

此君为别久，不逐众芳彫。白葛身已老，青云郎独超。春风吹细浪，落日泛轻桡。楚云有高树，未肯挂公瓢。忆年四十许，公弟立如山。行止相料理，渔樵共往还。馀情空耿耿，秋鬓各斑斑。不是公怜我，清颜谁更攀。
喜何竹窗重过白沙话旧赠之·其一
作者：陈献章
朝代：明

此君为别久，不逐众芳彫。白葛身已老，青云郎独超。春风吹细浪，落日泛轻桡。楚云有高树，未肯挂公瓢。
喜何竹窗重过白沙话旧赠之·其二
作者：陈献章
朝代：明

忆年四十许，公弟立如山。行止相料理，渔樵共往还。馀情空耿耿，秋鬓各斑斑。不是公怜我，清颜谁更攀。
喜孙读书
作者：陈献章
朝代：明

閒看溪水绕橙根，自握刀锄斸小园。日午课诗孙渐长，上堂誇与阿婆言。
喜康沛至
作者：陈献章
朝代：明

三年念游侣，奄至庐冈曲。睍睆枝上莺，相呼入幽谷。平生真淡意，至老方耻独。
喜晴
作者：陈献章
朝代：明

西林收雨鹁鸠灵，卷被开窗对晓晴。风日醉花花醉鸟，竹门啼过两三声。
喜杨敷至
作者：陈献章
朝代：明

笠影于今落海潮，十年云水梦相撩。一双我办云卿屦，万丈携君访铁桥。
喜梁文冠至
作者：陈献章
朝代：明

驻桨梅村夜，风光胜早春。直知花是路，不觉月随身。草木皆知旧，江湖多贱贫。短蓑来往数，等是最閒人。
喜生侄
作者：陈献章
朝代：明

两翁筋力少翁衰，竹杖先堪付若儿。只恐暮年诗更逸，出门须背锦囊随。
喜闻刘亚卿得请还东山
作者：陈献章
朝代：明

平生畏就人间饭，向晚还同此鹤栖。今夜开怀看邸报，东山归卧祝融西。
喜雨
作者：陈献章
朝代：明

满眼珠玉不足珍，甘雨一洒万家春。昨日苍头木洲至，又道木洲饥杀人。
喜黄在登科
作者：陈献章
朝代：明

半醒半醉一儒巾，黄卷青灯二十春。晚醉鹿鸣君莫讶，龙头还属老成人。龙头还属老成人，夜半雷声己变春。莫为晨昏留不去，安车扶上白头亲。安车扶上白头亲，徐积当年也为贫。忆昨扁舟淮上路，青山吾拜墓中人。
喜黄在登科·其一
作者：陈献章
朝代：明

半醒半醉一儒巾，黄卷青灯二十春。晚醉鹿鸣君莫讶，龙头还属老成人。
喜黄在登科·其三
作者：陈献章
朝代：明

安车扶上白头亲，徐积当年也为贫。忆昨扁舟淮上路，青山吾拜墓中人。
喜黄在登科·其二
作者：陈献章
朝代：明

龙头还属老成人，夜半雷声己变春。莫为晨昏留不去，安车扶上白头亲。
嘉会楼上梁和顾别驾
作者：陈献章
朝代：明

远离声迹入无无，又向人间见此模。老去虚誉深自愧，古来名教要人扶。每留半饷陪诸老，绝胜扁舟在五湖。颇忆当年兴国寺，樽前高论欲何图。
噩洲阻风
作者：陈献章
朝代：明

平冈儗农事，一语五日留。今晨阻长江，风雨眠归舟。老牛不乳犊，宁为水草忧。念此结吾怀，人生易浇浮。父子且有此，他人复何求。冥冥苍山屏，㶁㶁清溪流。童仆屡反侧，晨炊渴薪槱。鸣鞭走泥潦，视我能来不。行止各有时，天道匪我由。会当息风涛，鼓柁辞鸣鸥。
四月
作者：陈献章
朝代：明

四月阴晴里，山花落渐稀。雨声寒月桂，日色暖？醾。病起初持酒，春归尚掩扉。午风吹蛱蝶，低趁乳禽飞。生意日无涯，乾坤自不知。受风荷柄曲，擎雨柏枝垂。静坐观群妙，聊行觅小诗。临阶爱新竹，抽作碧参差。
四月·其一
作者：陈献章
朝代：明

四月阴晴里，山花落渐稀。雨声寒月桂，日色暖？醾。病起初持酒，春归尚掩扉。午风吹蛱蝶，低趁乳禽飞。
四月·其一
作者：陈献章
朝代：明
体裁：五言律诗

四月阴晴里，山花落渐稀。雨声寒月桂，日色暖�醾。病起初持酒，春归尚掩扉。午风吹蛱蝶，低趁乳禽飞。
四月·其二
作者：陈献章
朝代：明

生意日无涯，乾坤自不知。受风荷柄曲，擎雨柏枝垂。静坐观群妙，聊行觅小诗。临阶爱新竹，抽作碧参差。
四月廿七日五鼓起索衣往来房户间失脚仆地伤面咎在不谨然亦衰年久病气弱无力之验也为诗以自悼
作者：陈献章
朝代：明

胫骨衰无力，颠危刚莫支。少年非一蹶，今日独多悲。形模甘老丑，面目对人疑。呼儿教涤血，不忍报慈闱。风捲芭蕉雨，南窗夜拥衾。人当惩乐正，我已愧曾参。一一观天命，时时动此心。林间子规鸟，那更助悲吟。
四月廿七日五鼓起索衣往来房户间失脚仆地伤面咎在不谨然亦衰年久病气弱无力之验也为诗以自悼·其一
作者：陈献章
朝代：明

胫骨衰无力，颠危刚莫支。少年非一蹶，今日独多悲。形模甘老丑，面目对人疑。呼儿教涤血，不忍报慈闱。
四月廿七日五鼓起索衣往来房户间失脚仆地伤面咎在不谨然亦衰年久病气弱无力之验也为诗以自悼·其二
作者：陈献章
朝代：明

风捲芭蕉雨，南窗夜拥衾。人当惩乐正，我已愧曾参。一一观天命，时时动此心。林间子规鸟，那更助悲吟。
四赠
作者：陈献章
朝代：明

朝辞白沙馆，暮宿越王台。舟帆几日住，诗卷两人开。具眼乾坤大，论功日月哀。六经凭孔氏，无计避秦灰。
回岐道中
作者：陈献章
朝代：明

回岐接水树冥冥，又是朝京一日程。两耳如闻重译语，几时不见五仙城。朝无儿稚歌行酒，夜有巡船卧打更。欲识羁情多少在，昆崙深处白云生。
图新书舍中植蕉数本壁间李世卿题句潮州饶鉴至读之有所兴起勉以小诗
作者：陈献章
朝代：明

一寸芳心卷却春，竹枝遗响落图新。潮州客子来何暮，还对芭蕉索楚人。
图新书舍怀世卿时别白沙半月
作者：陈献章
朝代：明

月上斋垣白，疏梅共主宾。偶来对月饮，不见如花人。已觉书难至，常疑梦与亲。海山犹在眼，何处却逢春。
圭峰阁
作者：陈献章
朝代：明

胜处不在远，杪秋何处寻。步崖碧涧落，眠石青松阴。地少沧溟入，山高雁鹜沈。此时閒伫望，谁识倚阑心。
坠床诗
作者：陈献章
朝代：明

母子之爱天所维，庐冈数步扃幽扉，近者梦寐常追随。坠身床下如僵尸，把火来照我为谁。久病不死长命雏，侧身东面魂依依。
墨花台东坡遗迹
作者：陈献章
朝代：明

汝弼即是张长史，尧夫方爱陈公甫。何处思君不见君，墨花台上廉纤雨。
壬午京城除夕
作者：陈献章
朝代：明

爆竹沿更响，燕城觉岁除。客怀元自在，诗兴乃何拘。大地行藏活，风花点弄迂。天遭老文侍，华酒幸相娱。
夏赠陈秉常容彦昭易德元使永丰谒罗一峰
作者：陈献章
朝代：明

夜发白沙口，席影江门月。洋洋一峰伦，望望何时接。男儿亦何事，料理经事业。千载曲江祠，中间可停楫。
外祖父无子以侄孙林广为后广之曾大父以一身兼两戎籍不能办而一之为子孙世役久之业尽人亡惟有广耳有司今又以广补北京镇南卫伍自是而后林氏子孙在新会者无孑遗矣丘陇之守委之谁耶予力不能振之赋二诗赠广庶有识而怜之者
作者：陈献章
朝代：明

茅檐家具尽随身，老妇娇儿日可亲。有梦只寻丘陇去，不须回首问耕人。泪尽庐冈失母家，冢傍枯树也无花。平安莫遣无书信，一度春归一度嗟。
外祖父无子以侄孙林广为后广之曾大父以一身兼两戎籍不能办而一之为子孙世役久之业尽人亡惟有广耳有司今又以广补北京镇南卫伍自是而后林氏子孙在新会者无孑遗矣丘陇之守委之谁耶予力不能振之赋二诗赠广庶有识而怜之者·其一
作者：陈献章
朝代：明

茅檐家具尽随身，老妇娇儿日可亲。有梦只寻丘陇去，不须回首问耕人。
外祖父无子以侄孙林广为后广之曾大父以一身兼两戎籍不能办而一之为子孙世役久之业尽人亡惟有广耳有司今又以广补北京镇南卫伍自是而后林氏子孙在新会者无孑遗矣丘陇之守委之谁耶予力不能振之赋二诗赠广庶有识而怜之者·其二
作者：陈献章
朝代：明

泪尽庐冈失母家，冢傍枯树也无花。平安莫遣无书信，一度春归一度嗟。
夜书南安店壁
作者：陈献章
朝代：明

千里红尘倦客，几年白发衰翁。野店孤灯夜雨，寒房四壁秋虫。
夜坐
作者：陈献章
朝代：明

半属虚空半属身，絪缊一气似初春。仙家亦有调元手，屈子宁非具眼人。莫遣尘埃封面目，试看金石贯精神。些儿欲问天根处，亥子中间得最真。不著丝毫也可怜，何须息息数周天。禅家更说除生灭，黄老惟知养自然。昔与蜉蝣同幻化，秖应龟鹤羡长年。吾儒自有中和在，谁会求之未发前。
夜坐
作者：陈献章
朝代：明

露冷风清正酒酲，谁家今夕不胜情。人间老去无愁思，独倚疏梅看月明。
夜坐·其一
作者：陈献章
朝代：明

半属虚空半属身，絪缊一气似初春。仙家亦有调元手，屈子宁非具眼人。莫遣尘埃封面目，试看金石贯精神。些儿欲问天根处，亥子中间得最真。
夜坐·其二
作者：陈献章
朝代：明

不著丝毫也可怜，何须息息数周天。禅家更说除生灭，黄老惟知养自然。昔与蜉蝣同幻化，秖应龟鹤羡长年。吾儒自有中和在，谁会求之未发前。
夜坐与童子方祥庆话别偶成
作者：陈献章
朝代：明

晚饭跏趺竹几安，秋吟涕泪阁灯残。一诗可送方童子，千炼不如庄定山。
夜坐因诵康节诗偶成
作者：陈献章
朝代：明

窗竹萧萧正晚风，溪星耿耿又秋虫。一瓢岂肯方颜子，千首将无有邵雍。恨月啸花都大雅，鸢飞鱼跃一中庸。无人不羡黄陈辈，高步骚坛角两雄。
夜梦见太母急呼诸孙前拜
作者：陈献章
朝代：明

欲觉未觉梦中梦，有形无形身外身。喜逐悲来呼不得，曾孙前拜太夫人。
夜过三洲岩读濂溪题名示诸生
作者：陈献章
朝代：明

山容寂寞红叶老，江月照耀青天高。题名夜半寻周子，秉炬相随爱尔曹。
夜酌
作者：陈献章
朝代：明

侍子焚脂弄小孙，药炉分火暖残樽。东风不管黄鹂怨，一夜飞红满树根。
大水浮舟至七星岩顶题其上
作者：陈献章
朝代：明

七星岩下醉神仙，犹占龙床水底眠。我有一樽延寿酒，月明今夜对南山。
天人之际
作者：陈献章
朝代：明

天人一理通，感应良可畏。千载陨石书，春秋所以示。客星犯帝座，他夜因何事。谁谓匹夫微，而能动天地。
太夫人晚归携诸孙候于贞节桥下
作者：陈献章
朝代：明

寒花明隔坞，暝色欲归潮。未愁山路黑，莫放板车摇。耄耋供人事，儿孙候此桥。殷勤望四崦，风急暮云飘。延缘看落日，伊轧到溪西。丫路依冈转，垂萝拂盖低。喜从中道见，痴效小儿啼。报赐心何极，乾坤圣寿齐。
太夫人晚归携诸孙候于贞节桥下·其一
作者：陈献章
朝代：明

寒花明隔坞，暝色欲归潮。未愁山路黑，莫放板车摇。耄耋供人事，儿孙候此桥。殷勤望四崦，风急暮云飘。
太夫人晚归携诸孙候于贞节桥下·其二
作者：陈献章
朝代：明

延缘看落日，伊轧到溪西。丫路依冈转，垂萝拂盖低。喜从中道见，痴效小儿啼。报赐心何极，乾坤圣寿齐。
太子少保诚庵朱公归葬郴阳适会宪长陶公遣生员陈谏偕景旸往祭其墓遂并以公意作诗赠之
作者：陈献章
朝代：明

铭旌前日别金台，故吏门生安在哉。黄叶孤村荆桂老，青山连骑越香来。人思旧德闻吹笛，鸟避新阡下啄苔。欲了平生功德状，到时须打墓碑回。黄金谁问买端溪，羊祜残碑我解题。一饭可忘公吐握，千秋遗爱广东西。寒泷急雨飞涛恶，夜峡啼？哭月低。不为高堂兼卧病，天涯絮酒肯教携。
太子少保诚庵朱公归葬郴阳适会宪长陶公遣生员陈谏偕景旸往祭其墓遂并以公意作诗赠之·其二
作者：陈献章
朝代：明

黄金谁问买端溪，羊祜残碑我解题。一饭可忘公吐握，千秋遗爱广东西。寒泷急雨飞涛恶，夜峡啼？哭月低。不为高堂兼卧病，天涯絮酒肯教携。
太子少保诚庵朱公归葬郴阳适会宪长陶公遣生员陈谏偕景旸往祭其墓遂并以公意作诗赠之·其二
作者：陈献章
朝代：明
体裁：七言律诗

黄金谁问买端溪，羊祜残碑我解题。一饭可忘公吐握，千秋遗爱广东西。寒泷急雨飞涛恶，夜峡啼�哭月低。不为高堂兼卧病，天涯絮酒肯教携。
太虚上人以所注定山种树诗见寄喜而赋此兼稿呈定山
作者：陈献章
朝代：明

四十年前从事劳，老来万首放诗豪。这回种树心全了，若个山僧眼总高。尖送定山居寺近，音来南海与神交。白莲不结杨州祖，宾主依然是远陶。
失仆
作者：陈献章
朝代：明

粥罢腰镰亦上山，晡时怅望负刍还。乍疑乍到忘归路，月满东楹未上关。
失题
作者：陈献章
朝代：明

东南六十县，乃在岭海间。斯民日疲困，盗贼纷相抟。仁义久不施，别离愁我颜。竿头百尺丝，可以系东山。
奉寄朱都宪
作者：陈献章
朝代：明

诸侯鈇钺镇西东，岁岁江湖拟拜公。国有大臣堪柱石，世无邑令过儿童。三冈共□经纶手，四辟曾成造化功。多病一身如槁木，也怨桃李育春风。古来名誉塞乾坤，公与时人作法根。眼见晦明真有数，心知肉骨更何言。全家可食□□报，千里如□□岳尊。他日勋庸书史笔，章联书法在龙门。
奉寄朱都宪·其一
作者：陈献章
朝代：明

诸侯鈇钺镇西东，岁岁江湖拟拜公。国有大臣堪柱石，世无邑令过儿童。三冈共□经纶手，四辟曾成造化功。多病一身如槁木，也怨桃李育春风。
奉寄朱都宪·其二
作者：陈献章
朝代：明

古来名誉塞乾坤，公与时人作法根。眼见晦明真有数，心知肉骨更何言。全家可食□□报，千里如□□岳尊。他日勋庸书史笔，章联书法在龙门。
奉寄筠巢翁
作者：陈献章
朝代：明

昔别筠巢叟，如今是几年。华巅将望百，碧玉屡添年。寥寥千古下，望望五峰前。何日扶溪棹，还来别老仙。
奉寄黄岩使君邝载道柱史答来教也二首
作者：陈献章
朝代：明

御史交情白首真，传书况复有严亲。黄岩逐客遥怜汝，紫水渔竿更恼人。岁月江湖双鬓短，声名天地一官贫。相逢他日论何事，次第哦诗百首新。三军骢马踏神京，四海苍生望太平。淮上舟连吴侍御，岭南人卜邝先生。批麟事业真何补，识马心期理得名。渐近五湖烟景内，与君今日却须争。
奉寄黄岩使君邝载道柱史答来教也二首·其一
作者：陈献章
朝代：明

御史交情白首真，传书况复有严亲。黄岩逐客遥怜汝，紫水渔竿更恼人。岁月江湖双鬓短，声名天地一官贫。相逢他日论何事，次第哦诗百首新。
奉寄黄岩使君邝载道柱史答来教也二首·其二
作者：陈献章
朝代：明

三军骢马踏神京，四海苍生望太平。淮上舟连吴侍御，岭南人卜邝先生。批麟事业真何补，识马心期理得名。渐近五湖烟景内，与君今日却须争。
奉陪方伯东山刘先生往厓山舟中作
作者：陈献章
朝代：明

且作东山管病翁，乾坤今古笑相同。高松落落都擎日，寒水粼粼又起风。附子大黄天下药，虫妖鼠怪世间凶。数声鼓角沧溟暮，奇石船头鬼拜公。
奉陪赵提学崖山慈元殿吊古
作者：陈献章
朝代：明

信国诸臣近有碑，一陵濒海尚堪疑。荒山野水无人到，落日轻风送我旗。天地几回人变鬼，风波万里母将儿。萋萋芳草慈元下，邂逅渔樵问旧时。
始闻秋风作
作者：陈献章
朝代：明

西风中夜起，天地始肃清。白雁霜前意，玄蝉露下声。幽人亦何事，版筑初经营。何时登此阁，坐望罗浮征。
子庸信宿白沙遇雨偶忆庄定山止予于白马庵夜雨联句云公来山阁雨天共主人情菊主感叹再三诵之予因用旧韵以次
作者：陈献章
朝代：明

衡门来好客，久雨快新晴。子美云安酒，东坡骨董羹。江山成永啸，今古莫留情。劝饮多狂句，陶笺写率更。老脚莫浪出，东君不放晴。青山倚鸠杖，白饭下鱼羹。耕凿无馀论，烟霞杳去情。偶持一觞酒，留客话深更。襟裾犹耐冷，红紫半抽晴。我不辞为主，公无厌絮羹。旋吟诗遣兴，直以酒陶情。何可废行乐，春秋七十更。人心殊晓夕，自可比阴晴。义激中流柱，名裒众口羹。耻为一身计，痴拥万年情。坐久山笼雨，寒衣湿未更。
子庸信宿白沙遇雨偶忆庄定山止予于白马庵夜雨联句云公来山阁雨天共主人情菊主感叹再三诵之予因用旧韵以次·其一
作者：陈献章
朝代：明

衡门来好客，久雨快新晴。子美云安酒，东坡骨董羹。江山成永啸，今古莫留情。劝饮多狂句，陶笺写率更。
子庸信宿白沙遇雨偶忆庄定山止予于白马庵夜雨联句云公来山阁雨天共主人情菊主感叹再三诵之予因用旧韵以次·其三
作者：陈献章
朝代：明

襟裾犹耐冷，红紫半抽晴。我不辞为主，公无厌絮羹。旋吟诗遣兴，直以酒陶情。何可废行乐，春秋七十更。
子庸信宿白沙遇雨偶忆庄定山止予于白马庵夜雨联句云公来山阁雨天共主人情菊主感叹再三诵之予因用旧韵以次·其二
作者：陈献章
朝代：明

老脚莫浪出，东君不放晴。青山倚鸠杖，白饭下鱼羹。耕凿无馀论，烟霞杳去情。偶持一觞酒，留客话深更。
子庸信宿白沙遇雨偶忆庄定山止予于白马庵夜雨联句云公来山阁雨天共主人情菊主感叹再三诵之予因用旧韵以次·其四
作者：陈献章
朝代：明

人心殊晓夕，自可比阴晴。义激中流柱，名裒众口羹。耻为一身计，痴拥万年情。坐久山笼雨，寒衣湿未更。
子陵
作者：陈献章
朝代：明

谁将此笔点行藏，真有乾坤日月光。三尺羊裘几铢两，千秋龙衮共低昂。客星天上何须急，老脚人间不浪长。留得先生在台辅，不知东汉可陶唐。羊裘不返道终疑，玉帛虽来事可知。天下君臣光武召，世间脍炙子陵碑。故人不改狂奴态，一事堪为百世师。九鼎汉家从此重，听歌山谷老人诗。桐江秋水来天地，照见千年老凤还。太史直书形迹外，先生犹在是非间。交情此去投当宁，年事何劳列从班。欲向东吴问遗老，江湖容有此翁閒。先生如此亦天民，高坐桐江一水滨。却到陵夷排乱贼，方知名节是忠臣。白鸥自去江湖远，黄纸何来道路频。往往见人东庑下，伤心一代帝王真。
子陵·其一
作者：陈献章
朝代：明

谁将此笔点行藏，真有乾坤日月光。三尺羊裘几铢两，千秋龙衮共低昂。客星天上何须急，老脚人间不浪长。留得先生在台辅，不知东汉可陶唐。
子陵·其三
作者：陈献章
朝代：明

桐江秋水来天地，照见千年老凤还。太史直书形迹外，先生犹在是非间。交情此去投当宁，年事何劳列从班。欲向东吴问遗老，江湖容有此翁閒。
子陵·其二
作者：陈献章
朝代：明

羊裘不返道终疑，玉帛虽来事可知。天下君臣光武召，世间脍炙子陵碑。故人不改狂奴态，一事堪为百世师。九鼎汉家从此重，听歌山谷老人诗。
子陵·其四
作者：陈献章
朝代：明

先生如此亦天民，高坐桐江一水滨。却到陵夷排乱贼，方知名节是忠臣。白鸥自去江湖远，黄纸何来道路频。往往见人东庑下，伤心一代帝王真。
宗廉送明瓦屏风至次韵答之
作者：陈献章
朝代：明

小中虽异大中同，明处韬光暗处通。三直五横真本子，人间无路献重瞳。瓦木铺排得此身，乾坤何物到头真。道人具得屏风眼，还向小斋来卜邻。
宗廉送明瓦屏风至次韵答之·其一
作者：陈献章
朝代：明

小中虽异大中同，明处韬光暗处通。三直五横真本子，人间无路献重瞳。
宗廉送明瓦屏风至次韵答之·其二
作者：陈献章
朝代：明

瓦木铺排得此身，乾坤何物到头真。道人具得屏风眼，还向小斋来卜邻。
定山许撰一峰墓志东白许墓表久不见示
作者：陈献章
朝代：明

先生老去铭当出，东白人来表可闻。却爱大流山上月，清光先到一峰坟。今古多闻迁史记，一峰何必我同年。先生存作垂千古，东白曰然我亦然。
定山许撰一峰墓志东白许墓表久不见示·其一
作者：陈献章
朝代：明

先生老去铭当出，东白人来表可闻。却爱大流山上月，清光先到一峰坟。
定山许撰一峰墓志东白许墓表久不见示·其二
作者：陈献章
朝代：明

今古多闻迁史记，一峰何必我同年。先生存作垂千古，东白曰然我亦然。
客乞题随时子轩
作者：陈献章
朝代：明

无雨笠且置，未晴蓑不舍。蓑笠用不穷，我是随时者。
家兄往东向村收蚤稻登舟后雷雨大作章侍坐贞节堂至夜分以为忧是年甲辰家兄六十一未尝有如意之求
作者：陈献章
朝代：明

花甲人间亦易回，吾兄怀抱几时开。云师暂引秋帆去，风伯还将暮雨来。社酒香消荷叶冷，楚歌声起竹枝哀。天公遗我多愁事，贞节堂边炒夜雷。
家兄携秉常看山予病不能往
作者：陈献章
朝代：明

行色千崖里，风光三月中。山家愁酒少，造物爱诗工。好鸟簧为韵，新花锦作丛。吾能骑瘦马，不惜远追从。
容一之饮邻家酩酊仆地戏作
作者：陈献章
朝代：明

山人早拄十年筇，勃率高低笑杀侬。拾得田中双草屐，知倾花底几郫筒。虚空筋斗何妨打，造次文章莫浪攻。见说绿杨津口月，玉山先倒主人公。
容圭挽诗三首
作者：陈献章
朝代：明

师友道久衰，穷乡无可者。是非真妄间，彼此不相假。所适一以偏，较然见趋舍。滔滔复滔滔，风俗日益下。圭也何所之，终身在陶冶。四雏一母乳，衎衎东山岑。二雏羽翼长，一去无遗音。母哀二雏小，中夜哀莫任。感此骨肉别，悄然伤我心。萧萧暮色起，脉脉春江深。百年会有尽，泪下雍门琴。容氏多兄弟，西良此白眉。源源来讲席，稍稍树头篱。行可乡人敬，心惟我辈知。临危仆且至，忍死待斯须。
容圭挽诗三首·其一
作者：陈献章
朝代：明

师友道久衰，穷乡无可者。是非真妄间，彼此不相假。所适一以偏，较然见趋舍。滔滔复滔滔，风俗日益下。圭也何所之，终身在陶冶。
容圭挽诗三首·其三
作者：陈献章
朝代：明

容氏多兄弟，西良此白眉。源源来讲席，稍稍树头篱。行可乡人敬，心惟我辈知。临危仆且至，忍死待斯须。
容圭挽诗三首·其二
作者：陈献章
朝代：明

四雏一母乳，衎衎东山岑。二雏羽翼长，一去无遗音。母哀二雏小，中夜哀莫任。感此骨肉别，悄然伤我心。萧萧暮色起，脉脉春江深。百年会有尽，泪下雍门琴。
容彦礼率诸弟同在馆下彦昭彦礼彦贞相继而逝彦潜今又卒感而有作
作者：陈献章
朝代：明

水光山色两依然，不见当年载酒船。老我交游疏后进，君家兄弟散朝烟。两峰脚迹今安在，彦礼碑诗久未镌。莫道江门空识我，千秋遗话及玑璿。
容琴月生孙以诗来贺之
作者：陈献章
朝代：明

春意复西良，孙枝茁更芳。自堪为喜极，谁肯笑诗狂。竹杖还渠撰，金杯与客长。簪花垂白发，叠映绿衣香。
宾阳楼八景 其一 谷城呼月
作者：陈献章
朝代：明

微月瞰高楼，楼中酒初泻。旁见谷城山，孰为呼月者。腾腾露光景，寂寂开迥野。笑问圯上翁，何如此山下。
宾阳楼八景 其三 罗水渔歌
作者：陈献章
朝代：明

有月来照人，沉竿坐罗水。意与罗水深，夜静歌亦起。江湖虽云乐，天地惧终否。豪哉宾阳子，发积异姜吕。
宾阳楼八景 其二 牌山樵唱
作者：陈献章
朝代：明

日夕楼上饮，瞻望南山阿。樵夫睨林木，会意岂在多。白云满山径，负薪行复歌。人生异出处，贫贱奈尔何。
宾阳楼八景·谷城呼月
作者：陈献章
朝代：明

微月瞰高楼，楼中酒初泻。旁见谷城山，孰为呼月者。腾腾露光景，寂寂开迥野。笑问圯上翁，何如此山下。日夕楼上饮，瞻望南山阿。樵夫睨林木，会意岂在多。白云满山径，负薪行复歌。人生异出处，贫贱奈尔何。有月来照人，沉竿坐罗水。意与罗水深，夜静歌亦起。江湖虽云乐，天地惧终否。豪哉宾阳子，发积异姜吕。
宿云卧轩
作者：陈献章
朝代：明

世间何喜复何悲，风雨萧萧过短篱。小睡正酣童子问，公今是梦是醒时。不妨到处与人群，借宿山斋酒半醺。我得五龙传睡法，枕痕犹带华山云。了无意绪向诸缘，到处茅椒可借眠。白日与人同在梦，不应疑我是神仙。
宿云卧轩·其一
作者：陈献章
朝代：明

世间何喜复何悲，风雨萧萧过短篱。小睡正酣童子问，公今是梦是醒时。
宿云卧轩·其三
作者：陈献章
朝代：明

了无意绪向诸缘，到处茅椒可借眠。白日与人同在梦，不应疑我是神仙。
宿云卧轩·其二
作者：陈献章
朝代：明

不妨到处与人群，借宿山斋酒半醺。我得五龙传睡法，枕痕犹带华山云。
宿倪麟所石榴花秋开
作者：陈献章
朝代：明

老蟾半影秋如水，曙色一声霜满街。白发山人到城府，石榴花下借眠来。
宿回龙寺
作者：陈献章
朝代：明

酒醒回龙欲二更，迢迢秋漏彻江城。何须不理东湖棹，徐孺庭前月自明。
宿榄山书屋
作者：陈献章
朝代：明

一片荷衣也盖身，闭窗眼者乃何人。江山雨里同歌啸，今古人间几屈伸。长与白云为洞主，自栽香树作斋邻。山中甲子无人记，一度花开一度春。
寄东所
作者：陈献章
朝代：明

春江正满时，未具衡阳楫。还携邓俊圭，江门与君别。
寄东所
作者：陈献章
朝代：明

病久惟听命，诗成不浪传。门前花十丈，玉井正开莲。数椽刚到地，一栋且横天。不亡吾道在，万万岁相连。
寄严州林郡博缉熙
作者：陈献章
朝代：明

万紫千红外，如君故可人。桐江都满树，海驿尚含春。
寄伍省轩
作者：陈献章
朝代：明

万家烟树绿围庄，一水萦洄溉斗冈。韦曲应知来杜老，天台无计宿刘郎。柳条学弄春风暖，花气浓沾晓露香。寄语浔阳诸酒伴，明朝将尔倒诗肠。
寄刘东山方伯用送缉熙韵
作者：陈献章
朝代：明

高山流水好钟期，不是西崖那得知。旧雨僧斋劳枉驾，秋风薇省近传诗。堂堂白日青天见，昧昧苍生赤子思。神爽屡交终是梦，几时携手笑支离。
寄吴别驾献臣
作者：陈献章
朝代：明

一官万里向西行，雪锦楼高别驾登。若问野人何处所，朱陵洞里白云层。罗江许薄偶然逢，又得成都一信通。惟有大厓李居士，洞庭何处醉春风。
寄吴别驾献臣·其一
作者：陈献章
朝代：明

一官万里向西行，雪锦楼高别驾登。若问野人何处所，朱陵洞里白云层。
寄吴别驾献臣·其二
作者：陈献章
朝代：明

罗江许薄偶然逢，又得成都一信通。惟有大厓李居士，洞庭何处醉春风。
寄吴明府同世卿游玉台
作者：陈献章
朝代：明

圭峰雨初霁，策马向松关。流泉忽满涧，白云长在山。弃置千般事，来投半日閒。上方禅榻静，坐到暮钟还。
寄外史世卿玉台
作者：陈献章
朝代：明

两崖树石几重衙，富贵人间未足誇。到寺客携元亮酒，在山泉煮玉川茶。高轩倘许重过我，多病仍便久卧家。对月不禁秋思得，清吟分付一篱花。病领词官不到衙，老慵无意向人誇。四时好景偏留句，两腋清风每试茶。司马虽称题柱客，薛公犹在卖浆家。近来山寺多高兴，更作诗豪对浣花。城扉半掩更休衙，客子山中句可誇。阶下西风吹落叶，僧呼童子扫烹茶。著书岁晚堪投笔，见月宵来定忆家。记得西甄旧游处，满船秋雨木棉花。江城吹笛月斜衙，回首秋岩寂可誇。世外一眠那有梦，腹中三斗却须茶。文衰东汉无高手，诗过中唐少作家。笑杀平原赵公子，当年毛薛䀶全花。
寄外史世卿玉台·其一
作者：陈献章
朝代：明

两崖树石几重衙，富贵人间未足誇。到寺客携元亮酒，在山泉煮玉川茶。高轩倘许重过我，多病仍便久卧家。对月不禁秋思得，清吟分付一篱花。
寄外史世卿玉台·其三
作者：陈献章
朝代：明

城扉半掩更休衙，客子山中句可誇。阶下西风吹落叶，僧呼童子扫烹茶。著书岁晚堪投笔，见月宵来定忆家。记得西甄旧游处，满船秋雨木棉花。
寄外史世卿玉台·其二
作者：陈献章
朝代：明

病领词官不到衙，老慵无意向人誇。四时好景偏留句，两腋清风每试茶。司马虽称题柱客，薛公犹在卖浆家。近来山寺多高兴，更作诗豪对浣花。
寄外史世卿玉台·其四
作者：陈献章
朝代：明

江城吹笛月斜衙，回首秋岩寂可誇。世外一眠那有梦，腹中三斗却须茶。文衰东汉无高手，诗过中唐少作家。笑杀平原赵公子，当年毛薛䀶全花。
寄太虚上人
作者：陈献章
朝代：明

太虚石洞居，孤绝少人依。远客携琴至，逢师乞食归。一莆青草上，四面白云飞。尽日无言说，岩花落满衣。定山聊作主，石洞更无邻。劝我无多事，如公是一人。朝闻履虎尾，莫见批龙鳞。莫笑杨朱小，杨朱解爱身。
寄太虚上人·其一
作者：陈献章
朝代：明

太虚石洞居，孤绝少人依。远客携琴至，逢师乞食归。一莆青草上，四面白云飞。尽日无言说，岩花落满衣。
寄太虚上人·其二
作者：陈献章
朝代：明

定山聊作主，石洞更无邻。劝我无多事，如公是一人。朝闻履虎尾，莫见批龙鳞。莫笑杨朱小，杨朱解爱身。
寄太虚上人用旧韵
作者：陈献章
朝代：明

众生尊我我须劳，公在吾儒公亦豪。数点晓星沧海远，一床秋月定山高。性空彼我无差别，力大乾坤可跌交。十二万年如指掌，且？閒弄在甄陶。
寄太虚上人用旧韵
作者：陈献章
朝代：明
体裁：七言律诗

众生尊我我须劳，公在吾儒公亦豪。数点晓星沧海远，一床秋月定山高。性空彼我无差别，力大乾坤可跌交。十二万年如指掌，且�閒弄在甄陶。
寄定山
作者：陈献章
朝代：明

影响驱驰等是劳，风流今古几人豪。但闻司马衣裳古，更见伊川帽桶高。岩径无风松子落，翠屏终日白云交。定山样子从来别，诗变尧夫酒变陶。
寄容贯圭峰
作者：陈献章
朝代：明

西风扶策上，病骨快新凉。乞米分僧饭，闻香过梵堂。闭门秋竹静，语鸟暮钟藏。浩浩蒲团上，还同在醉乡。落日荒台上，疏松古塔边。身休论出世，趣欲到无弦。峰阁初生月，渠通自到泉。西庵凭借问，许住过残年。
寄容贯圭峰·其一
作者：陈献章
朝代：明

西风扶策上，病骨快新凉。乞米分僧饭，闻香过梵堂。闭门秋竹静，语鸟暮钟藏。浩浩蒲团上，还同在醉乡。
寄容贯圭峰·其二
作者：陈献章
朝代：明

落日荒台上，疏松古塔边。身休论出世，趣欲到无弦。峰阁初生月，渠通自到泉。西庵凭借问，许住过残年。
寄左行人
作者：陈献章
朝代：明

白狐可改先公墓，我许还公尺劵书。汉老未还东白记，也凭门下一吹嘘。
寄庄定山兼谢药鼎祭器
作者：陈献章
朝代：明

青灯白马共延缘，半树梅花一大颠。色笑亲公刚一月，江山别我忽三年。悬车有病时将晚，辟谷无方意可传。祭器远来人不见，夜焚香炷拜青天。
寄廷实主事
作者：陈献章
朝代：明

豨莶鼎内还丹意，枳壳墟边待酒心。明朝许约西游步，一寸豨莶地万寻。
寄廷实制中
作者：陈献章
朝代：明

东阁摩挲旧雨琴，青山回首又秋深。制中面目今何似，折尽寒灯半夜心。
寄廷实用前韵
作者：陈献章
朝代：明

啭花黄鸟更狂痴，报得春光满地知。千首有诗都寄子，一瓢无酒可干谁。夜来极饮花神喜，江上长歌斗柄欹。还忆旧游三两辈，眼前今古涕交颐。
寄张主事
作者：陈献章
朝代：明

从来妙处不传书，十梦人间久不如。试问十洲三岛外，白云谁伴老仙居。
寄张兼素
作者：陈献章
朝代：明

归舟远溯长江水，信息初通五岭云。此日山林聊共病，几时风月许平分。诸贤在位当扶世，我辈何人敢避群。蚤晚求丹还入海，风涛满池却怀君。
寄张梧州克修
作者：陈献章
朝代：明

还家臣职尽，摄守郡符新。心同端溪水，迹比峡山云。朝野无交牍，桐江有钓纶。时无张刺史，脚板但空闻。
寄张进士廷实
作者：陈献章
朝代：明

是诗难入俗，正坐不雕镌。水满鱼争跃，花深蝶喜穿。日高云卧处，春在鸟啼边。不及陈无已，能无赏自然。
寄怀林子南峰
作者：陈献章
朝代：明

击玉又敲金，思君对我吟。江门临水坐，明月二更深。
寄施以政
作者：陈献章
朝代：明

水上红霞抹白云，台旁春色映溪分。风光不遣人描画，描画何人得似君。
寄景星海上
作者：陈献章
朝代：明

妒花暝雨迷千里，隔水残红度几车。梦破三更子规鸟，香来一树木犀花。病夫老去头如鹤，稚子春来发似鸦。海曲传诗意无尽，更期何处问丹砂。
寄李世卿
作者：陈献章
朝代：明

再过湘江踏浪过，一帆西去傍烟萝。家临汉水心无住，人到衡山兴亦多。岂是兵戈愁阻绝，不因婚嫁笑蹉跎。白鸥肯信閒于我，也解忘机浴远波。湖北竹枝高自歌，钓丝千丈引垂萝。烟霞脚底真曾到，岁月人间颇厌多。云水与君终浩荡，题缄寄我莫蹉跎。秋风税驾衡山下，共泛清湘明月波。
寄李世卿
作者：陈献章
朝代：明

衡岳千寻云万寻，丹青难写梦中心。人间铁笛无吹处，又向秋风寄此音。
寄李世卿·其一
作者：陈献章
朝代：明

再过湘江踏浪过，一帆西去傍烟萝。家临汉水心无住，人到衡山兴亦多。岂是兵戈愁阻绝，不因婚嫁笑蹉跎。白鸥肯信閒于我，也解忘机浴远波。